Studenti fakultet upisuju u Subotici, a onda plaćaju "premeštaj" u Novi Sad | Prijemni Ispiti\nUpis u Subotici, a premeštaj u Novi Sad\nStudenti Ekonomskog fakulteta u Subotici koji su upisani u odeljenje u Novom Sadu moraju dva puta da plate upis, što će ih koštati ukupno 26.200 dinara.\nOni tvrde da ih je fakultet obmanuo jer ta informacija nije stajala u konkursu za upis, dok se na Ekonomskom fakultetu pozivaju na odluke Saveta te visokoškolske ustanove.\n„U tekstu konkursa piše da materijalni troškovi upisa na fakultet iznose 6.200 dinara za budžetske i za samofinansirajuće studente, da školarina za samofinansirajuće studente iznosi 96.000 dinara, a da su troškovi polaganja prijemnog ispita 7.300 dinara. Međutim, posle završetka prijemnog ispita, Fakultet je na sajtu objavio informaciju da svi studenti, i budžetski i samofinansirajući, koji nastavu slušaju na lokaciji u Novom Sadu plaćaju participaciju od 20.000 dinara, pri čemu se ne navodi zašto se ona plaća i po kom zakonskom osnovu je takva odluka doneta. Studenti odeljenja u Bujanovcu takvu participaciju ne plaćaju, iako su troškovi znatno veći. Na ovaj način su studenti koji studiraju u Novom Sadu diskriminisani“, navodi se u pismu upućenom listu Danas, potpisanim sa „obmanuti studenti i roditelji“.\nNa sajtu Ekonomskog fakulteta u Subotici je navedeno da se participacija može platiti u ratama i to tako što se prva plaća prilikom evidentiranja (upisa) u odeljenju u Novom Sadu polovinom septembra, druga rata do početka overe zimskog semestra, a treća do početka overe letnjeg. Studentima i njihovim roditeljima nije jasno zašto najpre moraju da plate upis u sedištu fakulteta u Subotici, pa potom participaciju za, kako im je rečeno, „prebacivanje“ u Novi Sad.\nPitaju i zašto se prebacivanje naplaćuje kada se u prijavnom ispitu za polaganje prijemnog svaki kandidat izjasnio na kojoj lokaciji će studirati.\n„Školarina za sve studente osnovnih akademskih studija iznosi 96.000 dinara i pokriva troškove za studiranje u sedištu ustanove u Subotici. U školarinu ne ulaze materijalni troškovi upisa, koji iznose 6.200 dinara i koje plaćaju svi studenti prilikom upisa. Ova sredstva ostaju na korišćenje studentima putem Studentskog parlamenta. Pošto odeljenje u Novom Sadu funkcioniše van sedišta, gde nastaju dodatni troškovi, Savet fakulteta je utvrdio da se oni plaćaju još 20.000 dinara. Studenti u Bujanovcu ne plaćaju participaciju jer sredstva za funkcionisanje odeljenja u tom gradu obezbeđuje Vlada Srbije uz donacije Evropske unije. Međutim, i ovi studenti plaćaju materijalne troškove upisa od 6.200 dinara“, rečeno je u upravi Ekonomskog fakulteta u Subotici.\nPrema odluci Saveta Ekonomskog fakulteta u Subotici u troškove upisa od 6.200 dinara uračunate su naknade za sportske aktivnosti (800 dinara), osiguranje (400), naknade za sufinansiranje informatičkih laboratorija (2.600) studentskih organizacija (800) i studentskih ekskurzija (600), kao i za učešća studenata na domaćim (600) i međunarodnim takmičenjima (400). Od participacije koju plaćaju studenti u odeljenju u Novom Sadu najveći deo (43 odsto) odlazi na zarade nastavnika i saradnika koji izvode nastavu, zatim na troškove njihovog putovanja, plaćanje komunalija i struje, troškove održavanja zgrade, pružanje administrativnih usluga studentima itd.\nNaknada za upis mimo školarine\nNa većini fakulteta upis studenata nije uračunat u cenu školarine, bez obzira da li je plaćaju država ili akademci. Ministarstvo prosvete prošle godine je uputilo dopis fakultetima da sve redovne troškove objedine u školarinu, pod tim podrazumevajući i administrativne troškove za upis školske godine. Međutim, po zakonu univerziteti samostalno odlučuju šta se smatra redovnim uslugama koje fakultet pruža studentima, a koje ulaze u školarinu.\nPo odluci Saveta Univerziteta u Novom Sadu, u njih ne spada naknada za upis studenata.


RTCG - Radio Televizija Crne Gore - Nacionalni javni servis :: Društvo :: Vlada Japana obezbijedila opremu za Brajevo pismo\nVRIJEDNA 80.000 EURA 19. 03. 2019. 15:03 >> 14:26 1\nVRIJEDNA 80.000 EURA\nVlada Japana obezbijedila opremu za Brajevo pismo\nVlada Japana obezbijedila je Savezu slijepih Crne Gore opremu za Brajevo pismo vrijednu više od 80 hiljada eura, kako bi podržala unaprjeđenje socijalne zaštite u lokalnoj zajednici.\nGeneralni sektretar Saveza slijepih, Goran Macanović, kazao je da je Vlada Japana donirala toj organizaciji grant u iznosu od 80,4 hiljade eura.\n„Za taj novac smo nabavili pet modernih Brajevih štampača na kojima ćemo štampati različite materijale za potrebe naše ciljne grupe“, kazao je Macanović na konferenciji za novinare.\nKako je naveo, nabavljeno je i deset Brajevih redaka i bilježnica.\nTo su, pojasnio je Macanović, uređaji koji omogućavaju korišćenje kompjutera uz pomoć Brajevog pisma.\n„Nabavili smo i četiri personalna računara, kako bi ta oprema mogla da radi“, dodao je Macanović.\nPrema njegovim riječima, ova donacija je veoma značajna za unaprjeđenje rada Saveza, koji već više godina kao prioritetne aktivnosti u svom radu ima proizvodnju različitih materijala na Brajevom pismu.\n„Najčešće su to zahtjevi za štampanje materijala u oblasti obrazovanja, od osnovnog do visokog, za potrebe naših članova“, kazao je Macanocvić.\nOn je podsjetio da u Crnoj Gori od 2014. godine postoji Zakon o zaštiti potrošača koji obavezuje da informacije o nekim proizvodima budu dostupne i na Brajevom pismu.\n„Nažalost, ovaj Zakon se ne primjenjuje u dovoljnoj mjeri, ali smo ovom donacijom svakako ojačali naše kapacitete i smanjili argumente koje čujemo od trgovaca da je problematična tehnička izvodljivost njegovog sprovođenja“, naveo je Macanović.\nOn je dodao da je Savez inicirao kod Ministarstva zdravlja unaprjeđenje zakonske regulative kad je u pitanju obilježavanje ljekova.\n„Ova oprema će nam piomoći i u sprovođenju Zakona o zabrani lica sa invaliditetom, koji obavezuje javne institucije i druga pravna lica da informacije o nazivima i radnom vremenu učine dostupnim i na Brajevom pismu“, dodao je Macanović.\nSavjetnik u Ambasadi Japana u Crnoj Gori, Tecuja Cubota, kazao je da visoko cijeni svakodnevne napore Ministarstva rada i socijalnog staranja na unaprjeđenju kvaliteta socijalne zaštite.\n„Ovim projektom, novac japanskih poreskih obveznika utrošen je na nabavku opreme za Brajevo pismo u Podgorici, Pljevljima, Kotoru, Bijelom Polju i Nikšiću“, kazao je Cubota.\nKako je naveo, Brajevi štampači i prateća oprema omogućiće slijepima i slabovidima širom Crne Gore napredniju i lakšu komunikaciju i bolji kvalitet života.\n„A budite ubijeđeni da će Vlada Japana nastaviti da pruža pomoć na lokalnom nivou, od koje će korist imati svi građani Crne Gore“, poručio je Cubota.\nGeneralni direktor Direktorata za socijalnu i dječiju zaštitu Ministarstva rada i socijalnog staranja, Goran Kuševija, kazao je da to nije prva donacija japanske Vlade.\n„U proteklim godinama su se značajna sredstva opredijelila kada su u pitanju državne institucije socijalne zaštite, kao i vaspitno-obrazovne institucioje“, rekao je Kuševija.\nOn je dodao da mu je drago da se podrška pruža i civilnom sektoru koji se bavi najranjivijim kategorijama.\n“Naša saradnja sa Savezom slijepih, i na lokalnom i na centralnom nivou, nastaviće se i u narednom periodu, i smatramo da je ovo veliki iskorak kada je ova oblast u pitanju“, zaključio je Kuševija.\nPrava OSI se slabo primjenjuju\nI osobe oštećenog vida da koriste sadržaje javne administracije\nSavezu slijepih 30 bijelih štapova


Naslovne strane za ponedeljak, 12. avgust 2019. godine\nBeta 12. avgusta 2019. 08:55\nDnevne novine na naslovnim stranama izdanja za ponedeljak, 12. avgust 2019. godine pišu o incidentu koji se dogodio ispred Predsedništva u Beogradu, o velikom investicionom planu koji je najavio predsednik Srbije Aleksandar Vučić i o opasnosti da košarkaš Miloš Teodosić propusti Svestsko prvenstvo u košarci u Kini zbog obnovljene povrede.\nALO – List donosi teks o vrućinama „Danas paklenih 38 stepeni“.\nBLIC – „Vučić: Neću incidente, moramo da sačuvamo mir“ o izjavi Aleksandra Vučića na konferenciji povodom sukoba pripadnika obezbedjenja i demonstranata ispred Predsedištva u Beogradu. „Srbija strepi da li će Teo ići u Kinu“ o obnovljenoj povredi zbog koje bi srpski košarkaš Miloš Teodosić mogao da propusti Svestko prvenstvo u košarci u Kini.\nVEČERJE NOVOSTI – „Novo lice Srbije za 12 milijardi evra“ o novom investicionom planu koji je najavio Aleksandar Vučić. „Idemo u Kinu bez Teodosića?“ o mogućnosti da će srpski košarkaški reprezentativac Miloš Teodosić propustiti Svestko prvenstvo u košarci.\nDANAS – „Marković: Batine su nam pozdrav od Vučića“, izjava Srdjana Markovića, jednog od organizatora protesta „Jedan od pet miliona“, koji je napadnut ispred Predsedništva. „Nastavljen krvavi niz na srpskim putevima“ o saobraćajnoj nesreći koja se dogodila kod Gornjeg Milanovca.\nINFORMER – „Kanalizacija u svakom selu, metro u Beogradu, duplo više para za majke i bebe“, list piše da je predsednik države Aleksandar Vučić objavio novi petogodišnji investicioni plan.\nKURIR – Pod naslovom „Putin Milu zveknuo šamarčinu zbog Srbije“, list prenosi stav ruskog ministarstva spoljnih poslova o politici Crne Gore. List piše i da cene povrća neće padati i donosi tekst „Sad je vreme za zimnicu“.\nSRPSKI TELEGRAF – List donosi nastavak intervjua sa nekadašnjim načelnikom generalštaba Vojske Jugoslaije generalnom Momčilom Perišićem pod naslovom „Kako smo izgubili Kosovo“.\nPOLITIKA – „Boriću se da Norveška povuče priznanje Kosova“, intervju bivšeg pripadnika Kfora Kristijana Kiša za taj list. „Menjamo lice Srbije“ o investicionom ciklusu koji je najavio Aleksandar Vučić.


U Višegradu počeo skup opozicije, a u Banjaluci postavljen novi transparent podrške Vukanoviću (FOTO) - Moja Hercegovina\nPočetna / U Višegradu počeo skup opozicije, a u Banjaluci postavljen novi transparent podrške Vukanoviću (FOTO)\n8. Oktobra 2021. 19:04\nDanas je u 18 časova, u Višegradu, počela Javna tribina u organizaciji SDS-a, DNS-a i PDP-a pod nazivom ”Dosta je blokade Višegrada”. Na ovaj skup nije pozvan Nebojša Vukanović, a pored njega, skupu ne prisustvuje ni Jelena Trivić. Paralelno sa početkom skupa u Višegradu, u Banjaluci je postavljen novi transparent podrške Nebojši Vukanoviću.\nU Višegradu je, u 18 časova, u organizaciji Srpske demokratske stranke, Demokratskog narodnog saveza i Partije demokratskog progresa počela Javna tribina pod nazivom ”Dosta je blokade Višegrada”. Paralelno sa početkom ovog skupa na koji nije pozvan Nebojša Vukanović, zbog negodovanja jednog dijela opozicionog bloka, u Banjaluci je, u naselju Ante Jakić, u ulici Krajiških brigada, na pasareli na Zapadnom tranzitu, postavljen transparent čiji se sadržaj nadovezuje na dešavanja u Višegradu.\nPodsjetimo, na Javnoj tribini ”Dosta je blokade Višegrada”, u organizaciji Skupštine opštine Višegrad te Srpske demokratske stranke, Demokratskog narodnog saveza i Partije demokratskog progresa, obratiće se predstavnici političkih partija koje čine skupštinsku većin u Višegradu. Najavljeno je obraćanje Mirka Šarovića (SDS), Nenada Nešića (DNS), Branislava Borenovića (PDP), Vukote Govedarice (SDS), Aleksandra Glavaša (DNS) i Ljubiše Krunića (PDP).\nNepoznati autor(i) su na dešavanja u Višegradu odgovorili transparentom sa natpisom ”Crveni se ćuprija na Drini, bez Vukana papci su na bini”.\nOznakeBanjaluka dns Javna tribina nebojša vukanović opozicija pdp sds transparent višegrad


Kvinta zatražila od bh. vlasti da osiguraju novac za izbore - Index.ba\nAmbasadori EU, SAD-a, Ujedinjenog Kraljevstva, Francuske, Njemačke, Italije te OSCE-a uručili su damas “hitan demarš” Vijeću ministara BiH u kojem su naglasili da se “izbori moraju adekvatno finansirati”.\n“Zajedno s kolegama iz Francuske, Njemačke, Italije, SAD-a, Ujedinjenog Kraljevstva i OSCE-a uputili smo hitan demarš Vijeću ministara da izbori u oktobru 2022. moraju biti adekvatno finansirani.\nRješenja su potrebna sada. Vijeće ministara zaduženo je za donošenje odgovarajućih odluka”, objavio je na Twitteru šef Delegacije Evropske unije u BiH Johann Sattler.\nU ime Vijeća ministara BiH, sastanku su prisustvovali predsjedavajući Zoran Tegeltija i zamjenica predsjedavajućeg i ministrica vanjskih poslova BiH Bisera Turković.\nDrugi zamjenik predsjedavajućeg Vjekoslav Bevanda, koji je i ministar finansija BiH, nije prisustvovao sastanku.\nNa općim izborima građani BiH biraju članove Predsjedništva i zastupnike u Parlamentarnoj skupštini BiH, zastupnike u parlamentima entiteta RS i FBiH te zastupnike u deset kantona u FBiH.\nInstitucije BiH se finansiraju na osnovu odluka o privremenom finansiranju, a u njima se ne mogu naći dodatna sredstva za održavanje izbora.\nMinistarstvo finansija i trezora Bosne i Hercegovine saopćilo je 24. maja da je dokument okvirnog budžeta za period od 2022. do 2024. godine 23. maja dostavljen generalnom sekretarijatu Vijeća ministara BiH u proceduru usvajanja.\nIz CIK-a BiH naglasili da će biti potreban veći iznos od oko 12 miliona maraka, koliko je koštalo održavanje prethodnih Općih izbora 2018.\nPrethodni članakVijeće ministara BiH sutra tek o DOB-u, Tegeltija još ranije “prognozirao” usvajanje budžeta u junu\nNaredni članakVrijedna donacija Hasana Salihamidžića za Jablaničane


RTS :: Vimbldon sigurno neće biti igran pred praznim tribinama\nTenis Vimbldon sigurno neće biti igran pred praznim tribinama\nponedeljak, 16. mar 2020, 18:53 -> 20:13\nTeniski turnir Vimbldon sigurno neće biti igran pred praznim tribinama, već otkazan, ukoliko se pandemija koronavirusa produži do leta. Vimbldon bi trebalo da je na programu od 29. juna do 12. jula, ali zbog novonastale situacije nije poznato da li će biti održan.\nKompletan tenis prekinut je u sledećih nekoliko sedmica, posle otkazivanja mastersa u Indijan Velsu i Majamiju, sigurno je da neće biti sezone na šljaci, a ugroženi su i grend slemovi.\nIz Pariza su pre nekoliko dana poručili da će pratiti razvoj situacije, te da je malo verovatno da će se Rolan Garos igrati bez prisustva navijača, dok je situacija sa Vimbldonom malo drugačija.\n"Pratićemo šta se dešava sa koronavirusom, postupaćemo kako nam nadležna tela kažu. U ovom momentu se pripremamo za turnir kao da će se igrati. Ponećemo se odgovorno, donećemo odluku koja je u interesu našeg društva", kazao je portparol Ol Ingland kluba.\nMeđutim, on je istakao da, u slučaju da se ovaka situacija produži, treći grend slem sigurno neće biti igran pred praznim tribinama.\n"Ako Vlada bude tražila od nas da odložimo turnir, osiguravajuća polisa nam omogućava da vratimo novac od kupljenih ulaznica. Sigurno nećemo igrati pred praznim tribinama", dodao je i kazao da u suprotnom ne bi bilo moguće refundirati novac utrošen za karte.\nTitulu na Vimbldonu u muškoj konkurenciji brani Novak Đoković, a u ženskoj prošlogodišnja šampionka Simona Halep.\nVimbldon neće biti pomeren, pauza posle Rolan Garosa samo dve nedelje


Predstavljen elektronski registar administrativnih postupaka u Novom Pazaru\nPromocija elektronskog registra administrativnih postupaka je održana 10. februara u Novom Pazaru sa ciljem da se privrednici i građani upoznaju sa dosadašnjim rezultatima projekta, kao i novim online servisom koji im omogućava transparentan uvid u informacije o procedurama za pribavljanje dozvola, odobrenja, saglasnosti ili rešenja.\nUpoznajući prisutne sa najvažnijim rezultatima projekta, Almir Leković, sekretar gradske skupštine je izneo da je sprovođenjem reforme, između ostalog, smanjena dokumentacija i uvedeno pribavljanje po službenoj dužnosti za 73% administrativnih postupaka, rokovi su skraćeni kod 92% administrativnih postupaka, a za preko 50% postupaka je uveden standardizovani obrazac. Elektronski registar je još jedan od koraka koji Grad Novi Pazar čini administracijom koja posluje po standardima dobre i efikasne uprave.\n„OPTIMUS sarađuje sa predstavnicima Gradske uprave više od godinu dana. Mnogo toga je urađeno i imate apsolutnu podršku moju i mojih saradnika u obezbeđenju održivosti ovog Projekta. Ovakav projekat je za nas posebno bitan jer na ovaj način postajemo brza i efikasna Gradska uprava, a to je upravo ono sto želimo da postignemo. Predstavnici OPTIMUS-a su profesionalci koji to dobro rade. Danas je vreme jako skupo i svaka procedura koja je za privrednike i građane brza i efikasna – mnogo znači.”- izjavio je gradonačelnik, Meho Mahmutović.\nPored gradonačelnika Mahmutovića i sekretara gradske skupštine Lekovića, promocijom su predsedavali i predstavnici OPTIMUS-a, Slađana Karavdić Kočević, Katarina Milanović i Predrag Cvetković, dok su događaju prisustvovali i ostali predstavnici Gradske uprave, privrednog i nevladinog sektora.\n„Ove novine će se posebno odraziti na poslovni sektor zato što će privrednici uštedeti preko 2,5 miliona evra za realizaciju postupaka kod gradske administracije na godišnjem nivou, zahvaljujući skraćenim i pojednostavljenim procedurama.“ – navela je Katarina Milanović, zamenica direktora OPTIMUS-a.\nKako je registar javna, pravno sigurna baza podataka, obaveza gradske administracije je redovno ažuriranje, u skladu sa izmenama propisa.\nRegistar je postavljen na sajt Grada Novog Pazara www.novipazar.rs .


PU "Centar za obrazovanje odraslih" Tuzla nastala je kao odgovor na potrebe tržišta rada, na način da smo ponudu programa obrazovanja odraslih, definisali kroz tražena zanimanja, odnosno znanja i vještine potrebne za brži razvoj, i to ne samo u privrednom, već u javnom sektoru društva. Na temelju tih pokazatelja definisali smo svoju upisnu politiku, zatim politiku kvaliteta izvođenja nastavnog sadržaja, te politiku finansiranja izvođenja nastavnih planova i programa u ovoj ustanovi.\nVođeni idejom da budete ono što želite biti, da budete stručno osposobljeni za zanimanja koja vam garantuju uspjeh u životu i radu, utemeljili smo ustanovu, dostupnu svima pod jednakim uvjetima, ustanovu koja je dio savremenog sistema cjeloživotnog obrazovanja. U ovom obrazovnom centru sistemski se prati tehničko-tehnološki razvoj i potrebe tržišta rada, te u skladu s tim, unapređuje nastavni proces, odnosno, nadopunjuje se nastavnim programima za zanimanja koja su tražena na tržištu rada, te se koriste najkvalitetniji kadrovski i materijalno-tehnički resursi kako bi se realizovao najkvalitetniji nastavni proces.\nMi smo ustanova za obrazovanje, koja kontinuirano prati i popularizira određena dostignuća znanosti o obrazovanju odraslih, odnosno publicira one didaktičke i metodičke ideje koje koresponduju sa savremenim tendencijama u obrazovanju odraslih osoba u razvijenim zemljama EU.


Ugljanin: Vučić nije predsednik Bošnjaka\nSulejman Ugljanin, predsednik Bošnjačkog nacionalnog veća.\nZa Bošnjake u Sandžaku Aleksandar Vučić nije predsednik, Ana Brnabić nije premijer, niti su Ivica Dačić i Aleksandar Vulin ministri, izjavio je predsednik Bošnjačkog nacionalnog veća Sulejman Ugljanin i poručio da bi, kad bi Sandžak bio država, "sad priznao Kosovo", jer je to uradilo 147 zemalja.\nUgljanin: Da je država - Sandžak bi priznao Kosovo\nNa konferenciji za medije, koju je održao u ponedeljak u Novom Pazaru, Ugljanin je rekao da su Bošnjaci i Albanci rođaci, to jest autohtoni narodi praslovenskog porekla, a vlasti u Beogradu su, po njegovom mišljenju privremeni organi Srbije:\n"Svi su oni nešto drugo. Oni zastupaju ovaj ostatak Republike Srbije, do granice sa Kosovom imaju slobodu kretanja. Znači u ostatku Srbije. Oni se biraju u ostatku Srbije, izvan granica Kosova i njihova su ovlašćenja do tu. Prema tome, to su privremeni organi Republike Srbije, kao što je BNV privremeni organ bošnjačke nacionalne samouprave dok se ne reši status Sandžaka i status Bošnjaka", poručio je Ugljanin.\nOn je pozvao Brnabić da se izvini zbog dezinformacija i pretnji koje je iznela na račun Bošnjaka, ali i zbog pretnji ministra odbrane Srbije, zato što, dodao je Ugljanin, srpski državni organi, posebno oružane snage, predstavljaju objektivnu i realno neprijateljski orijentisanu silu za Bošnjake.\nOn je objasnio i da je poziv kosovskom ministru spoljnih poslova Bedžetu Pacoliju da poseti Sandžak uputio kako bi se čula i druga strana sa pregovora o normalizaciji odnosa Beograda i Prištine.\nBeograd zabranio Pacoliju dolazak na tribinu BNV u Novom Pazaru\n"Pacoli u Srbiji neće proći kao Đurić na Kosovu"


ЕУ очекивано "пегла" Макронову изјаву: Пут Србије у ЕУ се не доводи у питање - Нови Стандард\nEU očekivano “pegla” Makronovu izjavu: Put Srbije u EU se ne dovodi u pitanje\n02.07.2019. 16:44 07.07.2020.\nFabrici je u Novom Pazaru naglasio „jasan stav EU” da želi proširenje na ceo zapadni Balkan čime je “objasnio” Makronovu izjavu\nŠef Delegacije Evropske Unije u Srbiji (EU) Sem Fabrici ocenio je danas da stav predsednika Francuske Emanuela Makrona da u postojećoj strukturi nema mesta da se govori o budućem proširenju, ne dovodi u pitanje članstvo Srbije u EU. Odgovarajući na novinarsko pitanje, Fabrici je u Novom Pazaru naglasio „jasan stav EU” da želi proširenje na ceo zapadni Balkan.\n„Ja ne vidim da reforme i proširenje treba posmatrati odvojeno, već su to paralelni procesi koji će samo dovesti do toga da sutra imamo veću, proširenu Evropu, ali isto tako i efikasniju”, rekao je Fabrici, prenosi Beta.\nPotpredsednica Vlade Srbije Zorana Mihajlović je istim povodom naglasila jasno opredeljenje Srbije za članstvo u EU, „o čemu će sigurno biti reči i tokom predstojeće posete predsednika Francuske”.\n„Za nas su evropski standardi od velike vežnosti, ali ako se tokom vremena u EU stvori neka većina koja će biti protiv proširenja EU, onda će i Srbija morati da zauzme svoj stav. Za sada mi smo jasno opredeljeni ka tome da idemo u EU”, rekla je potpredsednica Vlade.\nFrancuski predsednik je posle prekida samita naglasio da evropski lideri moraju da ozbiljnije razmišljaju o pojednostavljenju unutrašnjih procedura i demokratskom kolektivnom funkcionisanju.\n„I u ovom kontekstu sam više nego skeptičan prema svima onima koji nam objašnjavaju da je budućnost Evrope u novom proširenju kada se ne možemo složiti sa 28 članica. Ja ću biti beskompromisan i odbiću svako proširenje pre dubokih reformi našeg institucionalnog funkcionisanja”, podvukao je Makron.\nDnevne vestievrointegracijeEvropska UnijaEmanuel MakronEUMakronova izjavaSem FabriciSrbija


"Uloga parlamenta kljuèna za EU" - B92.net\n"Uloga parlamenta kljuèna za EU"\nBeograd -- Šef Delegacije EU u Beogradu Vensan Dežer rekao je u razgovoru sa predsednikom Skupštine Srbije da je uloga parlamenta kljuèna za proces pridruživanja Srbije EU\nIzvor: Beta ponedeljak, 17.09.2012. | 18:55\nDežer je pozdravio, kako se navodi, "nekoliko pozitivnih promena nastalih posle relativnog zatišja izazvanog izbornim procesom u Srbiji", ali je i upozorio da bi za dalji napredak trebalo preduzeti neke "nepopularne mere u pogledu zaustavljanja daljeg budžetskog deficita".\nDežer je za dalje napredak naveo i reforme u nekoliko oblasti na koje je EU do sada upozoravala ali koje nisu sprovedene.\nOn je, takoðe, naglasio da bi nastavak pregovora sa Meðunarodnim monetarnim fondom bio znaèajan ne samo zbog direktnog finansijskog aspekta veæ i zbog kredibiliteta, jer bi povoljan ishod tih pregovora poveæao šanse za aranžmane sa Svetskom bankom, ali i ostalim meðunarodnim finansijskim institucijama.\nŠef Delegacije EU je stoga upozorio da zakonski predlozi i odluke donesene u sektoru javnih finansija treba da budu u skladu sa onim što æe se od Srbije oèekivati kad pregovori sa Unijom zapoènu.\nDežer je najavio dva znaèajna dogaðaja koji æe naglasiti znaèaj skupštine za dalji proces koji treba da odvede do poèetka pregovora sa EU - posetu interparlamentarne grupe krajem septembra i izveštaj Evropske komisije o napretku zemalja kandidata.\nPredsednik Narodne skupštine je uverio Dežera da æe Srbija nastaviti evropskim putem, ali i da je potrebno da se zajednièki više radi na pojašnjavanju znaèaja EU za Srbiju, "objašnjavajuæi na realistièan naèin koje su prednosti èlanstva".\n"Treba biti otvoren prema javnosti i izgraditi poverenje kod graðana", rekao je Stefanoviæ.\nKada je u pitanju platforma za pregovore o Kosovu, Stefanoviæ je Dežeru izneo stav da bi trebalo javnosti jasno predoèiti šta je do sada dogovoreno, "iako, naravno, formalne ratifikacije ne može biti".\nPredsednik skupštine je ukazao da je znaèajno i ko æe voditi pregovore, ali su bitna i ostala pitanja, poput bezbednosti Srba na Kosovu.\n"O svemu tome, potrebno je postiæi konsenzus u parlamentu što bi olakšalo kasnije pregovore. Kosovo i Metohija predstavljaju jedno od najtežih otvorenih pitanja u Srbiji, ono je politièki osetljivo, pa je potrebno graditi konsezus u èitavom društvu", ocenio je Stefanoviæ.\nStefanoviæ je danas razgovarao i sa ambasadorom Italije Armandom Varikijom i ambasadorom Irana Abolgasemom Delfijom.


Svetska banka: Nedovoljan privredni rast Srbije | Mondo Portal\nSvetska banka privredni rast Srbije nedovoljan.html\nSvetska banka: Nedovoljan privredni rast Srbije 18 Podeli Podeli na facebook Podeli na twitter Podeli na viber Pošalji na mail\nEkonomija 02.04.2019. / 13:45\nSvetska banka: Nedovoljan privredni rast Srbije\nIzvor Beta Izvor Tanjug 02.04.2019. / 13:45\nSvetska banka procenjuje da će privredni rast Srbije u ovoj godini biti 3,5 odsto, a isti nivo se očekuje i narednih godina, što nije dovoljno kako bi se sustigao nivo dohotka po glavi stanovnika novih članica Evropske unije (EU).\n"Očekivani rast od 3,5 procenata u ovoj godini nije loš, ali Srbija bi morala da bude mnogo ambicioznija, kako bi sustigla nove članica EU, koje imaju rast od četiri do pet odsto. Ukoliko želimo da im se približimo po nivou dohotka po glavi stanovnika, mora da se vidi kako nastaviti brži rast od tog projektovanog", kazao je ekonomista Svetske banke (SB) Lazar Šestović. na predstavljanju redovnog ekonomskog izveštaja SB za Zapadni Balkan.\nVUČIĆ: RAST JE 4,4 ODSTO\nPredsednik Srbije Aleksandar Vučić rekao je danas da je privredni rast Srbije sada oko 4,4 odsto, da su MMF i SB zadovoljni onim što Srbija čini, i dodao da naša zemlja, prvi put u istoriji, ima četvrtu godinu za redom suficit u budžetu. "Sačekaćemo konačnu procenu ali mislimo da je rast 4,4 ili 4, 3 odsto. Zadovoljni su Svetska banka i MMF onim što radi Srbija. Jedna smo od retkih zemalja koja 4. godinu za redom ima suficit u budžetu. To nikad nije bilo osim kada su bile neke velike privatizacije", rekao je Vučić novinarima u Loznici povodom najnovije procene Svetske banke. On je napomenuo da Srbija nikada ranije nije imala suficit duže od dve godine.\nGovoreći o situaciji na početku ove godine, Šestović je naveo da je prema prvim podacima u Srbiji došlo do usporavanja privrednog rasta, "jer je podbacila industrijska proizvodnja".\n"Imamo relativno loš januar i blagi oporavak u februaru, pa situacija nije baš najbolja. Pad u prva dva meseca je bio 1,6 odsto", kazao je ekonomista SB i dodao da je velika nepoznanica šta će se dešavati sa poljoprivredom, jer prve indicije ukazuju da vremenske prilike nisu najbolje za useve.\nOn smatra da bi na usporavanje rasta u Srbiji mogla da utiče i u međuvremenu snižena projekcija rasta za EU koja je glavno srpsko izvozno tržište, odakle dolazi 80 odsto direktnih stranih investicija (DSI), kao i najveći deo doznaka.\nSOLIDNO: Privredni rast 4,4%, poljoprivrede čak 16%\nKako je istakao, Srbija treba da privuče strane investitore koji se bave delatnostima koje proizvode robu i usluge sa visokom dodatom vrednošću i da bi trebalo da napusti "kreiranje novih radnih mesta u ma kom sektoru i sa ma kakvom dodatom vrednošću".\n"Preporuka sa naše strane je ne dovoditi po svaku cenu bilo kog investitora, već probati da se dovedu oni koji su najproduktivniji i najprofitabilniji, koji nude kvaltetne poslove za visokoobrazovane", rekao je on.\nŠestović je naveo da je prošlogodišnji privredni rast Srbije, veći od projektovanog, doprineo ukupnom rastu u regionu Zapadnog Balkana i dodao da je pohvalno to što je bio baziran na većoj potrošnji i na većim investicijama od planiranih.\n"U Srbiji bi rast bio i veći da nije došlo do značajnog rasta uvoza",kazao je on i naveo da se trgovinski deficit Srbije vrlo brzo povećava, "jer uvoz raste po dvocifrenim stopama i to ima negativan uticaj na naš rast".\nPrema njegovim rečima, nivo trgovinskog deficita još uvek nije alarmantan, jer je za sada finansiran u potpunosti prilivom direktnih stranih investicija, a ne zaduživanjem iz inostranstva, tako da nije došlo do automatskog povećanja spoljnog duga, ali je ukazao da ne treba biti previše opušten, jer su tokovi kapitala nepredvidivi, pa se može desiti da priliv DSI brzo opadne.\nŠestović je kazao i da je rastu domaće privrede u 2018. godini pomogla i kreditna aktivnost banaka.\nUpozorenje: Rizično je uzimati keš kredite\nOn međutim smatra da je rast gotovinskih kratkoročnih kredita stanovništva potencijalni rizik za finansijski sistem Srbije.\n"Ti krediti su na veoma visokom nivou i dostigli su ukupno skoro 3,5 milijardi evra. Sada imamo situaciju da je nivo ukupnih keš kredita u Srbiji otprilike na istom nivou kao i suma svih odobrenih stambenih kredita", rekao je Šestović.\nŠef kancelarije SB u Srbiji Stiven Ndegva kazao je da se predviđa da će ekonomije Zapadnog Balkana nastaviti da rastu u periodu od 2019. do 2020. godine.\n"Uprkos snažnom rastu u 2018. godini, tempo stvaranja radnih mesta je usporen, što se reflektuje na limitiranu dinamiku rasta privatnog sektora", kazao je on.\nNdegva je dodao da je u vreme stabilnih perspektiva stvorena prilika za dodatne refome kako bi se ublažili mogući rizici i podržao održivi privredni rast.\nU izveštaju se navodi da srednjoročne projekcije rasta u Srbiji u velikoj meri zavise od tempa strukturnih reformi, pre svega neefikasnog javnog sektora, dok se kao najveći rizici navode oni politički, poput stalnih javnih očekivanja prevremenih izbora, povećanog nezadovoljstvo u javnosti, nerešenog konflikta Beograda i Prištine, sporijeg otvaranja poglavlja sa EU, pogoršane situacije u oblasti vladavine prava.\nU delu izveštaja koji se odnosi na ukupnu ekonomiju Zapadnog Balkana SB navodi da ekonomski rast u tom regionu beleži ubrzanje sa 2,6 odsto u 2017. godini na 3,8 odsto u 2018. godini, uz projektovani prosek od 3,7 odsto u periodu od 2019. do 2020. godine.\nTakvi izgledi su, kako su naveli predstavnici SB, podložni rastućim spoljnim i domaćim rizicima, uključujući geopolitičke i trgovinske sporove i sporiji su od očekivanog tempa strukturnih reformi.\nDodaje se da je u regionu, uprkos snažnijem rastu u 2018. godini, otvoren manji broj novih radnih mesta, što odražava ograničenu dinamiku privatnog sektora.\nNa Zapadnom Balkanu je u 2018. godini otvoreno samo 96.000 radnih mesta, uglavnom u proizvodnji i uslugama, u poređenju sa 171.200 radnih mesta otvorenih u 2017. godini. Stopa nezaposlenosti je opala u 2018. godini, ali je i dalje visoka, posebno za žene i mlade.\nU izveštaju se naglašava da zemlje koje su se opredelile za fiskalnu konsolidaciju beleže pad javnog duga, a da je očuvanje ovih rezultata od ključnog značaja.\nU većini zemalja javni dug je i dalje visok, a javnom potrošnjom dominiraju, kako se navodi, veliki izdaci za plate u javnom sektoru i neciljana socijalna davanja.\n"Prioritet za zemlje Zapadnog Balkana ostaje unapređenje efikasnosti i pravednosti javne potrošnje", navodi se u izveštaju.\nPrema navodima iz izveštaja, od vitalnog je značaja za zemlje Zapadnog Balkana da unaprede reforme usmerene na povećanje produktivnosti, stimulisanje rasta i otvaranje radnih mesta.\nsvetska banka srbija privreda ekonomija bdp\n04.04.2019. / 10:33\nmozemo da pricamo sta hocemo al realno u srbiji se nikad vise nije gradilo nego ove poslednje dve godine\n02.04.2019. / 17:06\nInteresantan je posao ovih botova, ne razmisljaj svojom glavom, radis sto ti se kaze i boli te uvo za sve, jos i profitiras, pa takav posao nema nidje u svetu..pazi posao: lupanje minus-plus, vec spreman komentar-samo copy paste i teraj tako svaki dan do penzije, sta te briga sto ne napredujes na licnom planu, napredujes u stranackom zivotu...milina...cek bre malo...pa onda ispadas ovca..ali opet nema veze...teras i teras i istrajan si!\n02.04.2019. / 15:43\nMa mi samo rastemo...


"Pozdravljamo brzu reakciju srpske policije i pozivamo ih da u potpunosti istraže upućene pretnje", izjavila je u Njujorku Gulnoza Said, koordinatorka CPJ-a za Evropu i Centralnu Aziju. "Vladini zvaničnici treba da budu svesni posledica koje neprijateljska retorika može da ima po novinare."\nPreteće pismo stiglo je na adresu televizije N1 istog dana kada je predsednik Aleksandar Vučić opisao tu stanicu kao anti-vladinu. CPJ se poziva na izveštaje publikacije Balkan Insight da je 4. februara, Vučić izjavio za privatnu televiziju Happy da "televizija N1 napada vlasti 24 sata dnevno, sedam dana nedeljno, što čine i brojni nedeljnici i drugi mediji."\nKomitet za zaštitu novinara uputio je preko imejla zahtev za komentar predstavnicima za štampu predsednika Srbije ali, kako se navodi, još nije dobijen odgovor. CPJ je pisao i Ministarstvu unutrašnjih poslova Srbije sa pitanjima o istrazi koju vodi policija, ali, kako je navedeno u saopštenju u sredu popodne, nije još dobio odgovor. Komitet, međutim, citira i izveštaje da je da je državni sekretar za informisanje Aleksandar Gajović osudio pretnje televiziji N1 kao "neprihvatljivo zastrašivanje predstavnika medija".


Grad Zrenjanin - Orlovat obeležava 160 godina od rođenja Uroša Predića\nPočetna / Orlovat obeležava 160 godina od rođenja Uroša Predića /\nOrlovat obeležava 160 godina od rođenja Uroša Predića\nJedan od najvećih srpskih slikara epohe realizma Uroš Predić rođen je u Orlovatu 1857. godine, a po sopstvenoj želji u njemu je i sahranjen. Meštani tog sela obeležavaju ove godine 160. godišnjicu od rođenja svog najpoznatijeg stanovnika, a tradicionalna manifestacija “Dani Uroša Predića”, koja počinje sutra, nudi posetiocima više događaja posvećenih negovanju uspomena i sećanja na Predića.\nOn je ostavio dubok trag u srpskoj likovnoj umetnosti, prikazujući na platnu život običnih ljudi, ali i stvarajući maestralne portrete poznatih ličnosti. Posebno poglavlje u njegovom stvaralaštvu čini crkveno slikarstvo, a ikonostase je radio u hramovima, pa i kapelama, širom Vojvodine.\nU svom Orlovatu 1926. godine uradio je ikonostas u hramu Vavedenja Presvete Bogorodice, graditeljskom delu Dragiše Brašovana, jednog od naših najvećih arhitekata modernog pravca. Crkva je podignuta 1924. godine na mestu prethodnih crkava, a odlikuje se vizantijskim elementima u konstrukciji i dekoraciji fasade i prozorskih otvora, trima kupolama, kao i na zvoniku, građenom po uzoru na srednjevekovne pirgove. Crkva je spomenik kulture od velikog značaja.\nCrkva Vavedenja Presvete Bogorodice u Orlovatu\nManifestacija “Dani Uroša Predića” počinje sutra plovidbom po Tamišu, nastavlja se u nedelju, a kroz različite događaje teći će sve do kraja godine, tačnije 7. decembra, dana rođenja Uroša Predića. Za taj dan predviđeno je otkrivanje biste Uroša Predića ispred osnovne škole u Orlovatu, polaganje cveća na slikarev grob na mesnom groblju i otvaranje izložbe u Narodnom muzeju u Zrenjaninu, u kom se čuvaju neki od najznačajnijih Predićevih radova.\nUroš Predić - Portret kralja Aleksandra Prvog Karađorđevića (Narodni muzej Zrenjanin)\nPROGRAM MANIFESTACIJE "DANI UROŠA PREDIĆA" 2017. godine\n17. jun (subota)\nTamiška plovidba u čast Uroša Predića 2017.\n09:00 - skup na plaži Podolina\n10:00 - početak plovidbe\n14:00 - zajednički ručak učesnika\n18. jun (nedelja)\n10:15 - doček gostiju\n10:30 - obilazak ikonostasa u Pravoslavnoj crkvi\n11:00 - beseda u čast Urošu Prediću i otvaranje "Dana Uroša Predića“ u Orlovatu\n11:30 - priredba Osnovne škole "Uroš Predić“\n13:00 - obilazak: „Paorska torba“, "Štrudlijada“, "Tamiški kotlić“, štand DV "Vesela braća“, turnir šah i pikado\n13:30 - proglašenje pobednika i dodela zahvalnica učesnicima manifestacija (Omladinski dom)\n21 - 23. jun\n23.06. - svečano prolašenje pobednika\n25. jun (nedelja)\n18:00 - "Žetelački dani“ koncert KUD-a "Uroš Predić“ sa gostima\nfotografska kolonija "DISLOKACIJA“\nlikovna kolonija "OrlovArt 2017.“\notvaranje izložbi likovne i fotografske kolonije i Svečana akademija (školska sala)\notvaranje biste Uroša Predića ispred osnovne škole\npolaganje cveća na grob Uroša Predića\nizložba "Uroš Predić“ - Narodni muzej Zrenjanin


ЛАВРОВ: Ако у дијалог о Косову буду позване САД, а Србија позове Русију – нећемо остати по страни\nLAVROV: Ako u dijalog o Kosovu budu pozvane SAD, a Srbija pozove Rusiju – nećemo ostati po strani\nPREDSEDNIK Srbije Aleksandar Vučić istakao je večeras da 180 godina od uspostavljanja diplomatskih odnosa Srbije i Rusije te odnose karakteriše da nismo nijednom išli jedni protiv drugih, što je retki primer i slučaj bilo kojih naroda u svetu.\n„Predao sam ministru Lavrovu pismo za predsednika Putina u zahvalnost za sve što je učinio na razvoju dobrih bilateralnih odnosa dve zemlje i nadi da ih još više unapređujemo”, kazao je Vučić.\nRekao je da je napisao još jedno pismo u ime građana Srbije za porodicu Romana Filipova, pripadnika ruske vojske i zamolio Lavrova da ga preda.\n„Završio sam to pismo govoreći o hrabrosti koja je zadivila srpski narod i građane Srbije. Završio sam kako se govorilo u vreme najvećih heroja, srpskih junaka „Za junacima se ne plače, za njima ostaje šta su učinili“, istakao je Vučić.\nUzevši reč, Lavrov je istakao da su Rusija i Srbija partneri, koji jedan drugom ništa ne nameću, te da Moskva pozdravlja napore Srbije na putu ka EU, ali i u odnosima sa Evroazijskim savezom.\nNaglasio je da Rusija ne traži od Srbije da prestane da ima bilo kakve kontakte sa bilo kim u svetu.\nOn je dodao da njegova zemlja neće stajati po strani ako SAD budu uključene u dijalog Beograda i Prištine i ako dobije poziv iz Srbije da se uključi.\nLavrov je rekao da EU mora da preduzme dodatne korake kako bi opravdala poverenje koje je dobila posredujući u dijalogu.\n„Mi ćemo saslušati mišljenje Srbije. Ako u dijalog budu pozvane SAD i ako Srbija pozove Rusiju, mi nećemo ostati po strani”, kazao je Lavrov.\nSrbija sa ovakvom političkom postavom neće pozvati Rusiju. Ako se nešto preokrene i čuda se dese onda onda.....\nHocete,ostacete po strani kada Vama bude odgovaralo.


Japan - Dnevni list Danas\nPočetna » Japan » Page 2\nKina, Japan i još 13 država uspostavili najveći trgovinski pakt na svetu\nKina, Japan, Južna Koreja i još 12 država danas su uspostavili najveći trgovinski pakt na svetu, od kojeg mnogi u Aziji očekuju da ubrza ekonomski oporavak od krize izazvane pandemijom korona virusa.\nPiše: Beta 15. 11. 2020.\nTreći sastanak Brnabić sa guvernerom Japanske banke\nPremijerka Ana Brnabić danas je na onlajn sastanku sa guvernerom Japanske banke za međunarodnu saradnju Tadaši Maedom razgovarala o podršci privrednom razvoju, saopšteno je iz Vlade Srbije.\nU Japanu je broj zaraženih korona virusom premašio 100.000, devet meseci od prvog slučaja kovid-19, saopštilo je danas ministarstvo zdravlja.\nPiše: Beta-AP 30. 10. 2020.\nJapan će uskoro odlučiti da izbaci u more kontaminiranu vodu iz centrale Fukušima\nPiše: Beta-AFP 16. 10. 2020.\nModerno poslovno okruženje koje teži konstantnom unapređenju i koje za cilj ima da na svim nivoima postigne uzlaznu putanju značajna sredstva ulaže u takozvano implementiranje najrazličitijih metoda i filozofija sa kojima želi da pozitivno utiče na sve radnike u poslovnom sistemu, tj. na kompletan poslovno-proizvodni lanac – od osnovnih pomoćnika, preko radnika do top menadžmenta.\nPiše: Danas Online 2. 10. 2020.\nPiše: Beta-AP 29. 9. 2020.\nAmbasador Japana u oproštajnoj poseti kod predsednika Srbije\nPredsednik Srbije Aleksandar Vučić primio je danas u oproštajnu posetu ambasadora Japana Đunićija Marujamu, saopšteno je iz Predsedništva.\nPiše: Beta-AP 21. 9. 2020.\nJošihide Suga osigurao glasove vladajuće partije za novog japanskog premijera\nJošihide Suga izabran je za novog šefa japanske vladajuće partije, čime je takoreći osigurao glasove u parlamentu za novog premijera Japana.\nJapan (3): Japanska umetnost kulinarstva\nVerbalna i vizuelna komunikacija pridošlica sa Zapada, potrebna za snalaženje u Tokiju i čitavom Japanu oduvek je bilo vrlo konfuzna, mada je sa pojavom „pametnih“ telefona sve poprimilo drugačiju, jednostavniju dimenziju.\nPiše: Nebojša Jojić 8. 9. 2020.\nMeđunarodni olimpijski komitet (MOK) i Organizatori Olimpijskih igara u Tokiju pokušavaju da ubede javnost da će se to takmičenje održati sledeće godine uprkos pandemiji korona virusa.\nPiše: Beta-AP 8. 9. 2020.\nJapanska vlada izdala je nalog za evakuaciju više od 200.000 ljudi u oblastima zemlje koje su ugrožene dolazećom olujom. Očekuje se da će se tajfun Haišen dodatno intenzivirati, donoseći jake kiše, nevreme i snažne vetrove.\nPiše: D. J. 6. 9. 2020.\nNajdugovečniji japanski premijer Šinzo Abe tokom osam godina na vlasti uneo je novu energiju u privredu zemlje eksperimentisanjem s radikalno novim ekonomskim politikama stvarajući funkcionalnije tržište, liberalizovao japansko društvo i uveo aktivniju odbrambenu i spoljnu politiku, preneo je danas Radio slobodna Evropa (RSE) pisanje svetskih medija.


RTCG - Radio Televizija Crne Gore - Nacionalni javni servis :: Društvo :: Regionalna saradnja najbrži put do EU\n13. 12. 2019. 14:46 >> 14:46 0\nDARMANOVIĆ U TIRANI\nRegionalna saradnja najbrži put do EU\nRegionalna saradnja jedan je od najefikasnijih načina da postignemo integraciju u evropske i evroatlantske strukture, poručio je ministar vanjskih poslova Srđan Darmanović danas u Tirani na sastanku ministara vanjskih poslova Američko-jadranske povelje (A5).\nDarmanović je naglasio da je Crna Gora kao članica NATO i predvodnik u procesu evropske integracije snažno posvećena zajedničkim ciljevima, te da nastavlja da bude aktivan promoter otvorenih vrata A5.\nPozdravio je rezultate albanskog predsjedavanja Poveljom i izrazio uvjerenje da će i BiH tokom predsjedavanja 2020. godine nastaviti s jačanjem napora na profilisanju A5 kao uspješne platforme za regionalnu bezbjednosnu saradnju i promociju evroatlantskih vrijednosti.\nKao se naglašava u saopštenju Ministarstva vanjskih poslova, Darmanović je ocijenio da će skoro članstvo Sjeverne Makedonije u Alijansi, kao što je to slučaj sa Crnom Gorom, doprinijeti jačanju saradnje i bezbjednosti regiona. U tom kontekstu, ministar je ukazao i na značaj usvajanja Programa reformi BiH.\nDarmanović je pohvalio posvećenost SAD regionu, posebno u kontekstu globalnih izazova sa kojima se i naš region suočava, među kojima su ilegalne migracije, terorizam, sajber i hibridne prijetnje.\nTokom sastanka usvojena je Zajednička izjava u kojoj je potvrđena posvećenost regionalnoj saradnji i promociji politike otvorenih vrata u cilju što skorije integracije regiona u EU i NATO.\nSastanku su, osim šefa crnogorske diplomatije, prisustvovali ministri i predstavnici zemalja članica A5 - Albanije, Bosne i Hercegovine, Hrvatske, Sjeverne Makedonije i SAD, kao i zemalja posmatrača - Kosova, Slovenije i Srbije.\nMinistarstvo vanjskih poslova Srđan Darmanović\nLažni nalog ministra Radulovića na Tviteru\n"Nijesmo isti nivo"\n23. 01. 2021. 16\nSNP pozdravlja pokretanje postupka protiv ambasadora\n20. 01. 2021. 16


SDS i PDP traže izmjene poslovnika PD PS BiH\nPrijedlog izmjena i dopuna Poslovnika, koji su klubovi poslanika SDS-a i PDP-a uputili predsjedavajućem Predstavničkog doma Denisu Zvizdiću, dokaz su da rade na usložnjavanju političke situacije u cijeloj BiH.\nIzmjene podrazumijevaju da umjesto klubova, Predstavnički dom, bira članove komisija. Time svjesno slabe ustavnu poziciju Republike Srpske, i čine štetu Srpskom narodu, poručuje srpski član Predsjedništva BiH.\n"Oni su ostali zaista u službi nekih, svjesno ili nesvjesno, ne vjerujem da je nesvjesno, nekih interesa da usložne situaciju u BiH i da pokušaju institucije sa nivoa BiH da nametnu drugim nivoma vlasti", istakao je Milorad Dodik, srpski član Predsjedništva BiH.\nIako jedna trećina poslanika iz Republike Srpske izabrana na izborima mora biti na isti način predstavljena u komisijama, plan SDS-a i PDP-a to ruši. Ruše Ustavom zagarantovana prava Srba i predstavnika Republike Srpske na nivou BiH.\nSvojim planom potpisnici ovog akta Dragan Mektić, Mirko Šarović, Branislav Borenović i Mira Pekić ne poštuju izbornu volju građana Srpske. Zatražili su izmjene po hitnom postupku i to smatraju legitimnim. Do sada je ovu inicijativu podržalo 14 poslanika stranka iz Federacije.\n"Mi vjerujemo da možemo u ovome uspjeti, postoji mogućnost i da ne skupimo dovoljan broj, odnosno 22 poslanika, ali mi smatramo da je suštinski važno, ključno da pokrenemo ovu inicijativu svjesni da možda i nećemo uspjeti da obezbijedimo dovoljan broj imajući u vidu da je ova aktivnost visokog društveno opravdana", rekao je Mirko Šarović, šef Kluba poslanika SDS u PD PS BiH.\nDa zarad svojih interesa provode volju Bakira Izetbegovića, govori i činjenica da su o ovoj ideji ranije govorili i predstavnici SDA. Sada te ideje pokušavaju realizovati SDS i PDP. Još jedan pokušaj da se iz Sarajeva disciplinuje Republika Srpska, što je antiustavno, smatra srpski član Predsjedništva.\n"Očekujem da će neke odgovore dati Narodna skupština Republike Srpske u ponedjeljak. Snažno ćemo potencirati izmjene i dopune Krivičnog zakona Republike Srpske u kome će se insistirati da se svako odstupanje od zvanično utvrđenih stavova Republike Srpske, to znači parlamenta, Vlade i predsjednika Republike tretira kao krivično djelo i biće zaprijećena kazna", naglasio je Milorad Dodik, srpski član Predsjedništva BiH.\nDodik je podsjeća da je SNSD imao dovoljno sposobnosti da se bori protiv unitarizacije u BiH, u vrijeme kada su SDS i PDP imali pun kapacitet zastupanja u Savjetu ministara, u Predstavničkom domu i kada su imali i člana Predsjedništva, pa poručuje da će to činiti i sada.\nŠarović i Borenović traže izmjenu Poslovnika Predstavničkog doma\nANP uvršten na sjednicu SM BiH, Šarović tražio da se ova tačka skine sa dnevnog reda\nMoguća iznenađenja od Šarovića i ostalih u vezi sa NATO-om\nSve teža situacija u Brazilu, Meksiko zabilježio rekordan broj mrtvih u jednom danu\nPočinju testiranja na virus korona u Univerzitetskoj bolnici Foča\nZbog virusa korona "prodavačice ljubavi" u teškom položaju: "Klijentima mjerimo temperaturu"\nAleksa Šantić - Pjesnik i patriota\nVozači oprez: Magla u Kneževu i Mrkonjić Gradu, jak vjetar u Hercegovini


Novine u Erazmus+ programu 2021-2027 – Fondacija Tempus\nNovine u Erazmus+ programu 2021-2027\nErazmus+ je program Evropske unije za finansiranje projekata iz oblasti obrazovanja, obuka, mladih i sporta. Ove godine je ušao u novi sedmogodišnji period sprovođenja i trajaće do 2027. godine pod sloganom „Obogaćuje živote, širi vidike“.\nBudžet novog programa Erazmus+ dostiže neverovatnih 26,2 milijarde €, što je gotovo dvostruko više u odnosu na prethodni program (2014–2020.), uz približno 2,2 milijarde € iz instrumenta Evropske unije za međunarodnu saradnju.\nOd ove cifre, 70% predviđenih sredstava namenjeno je mogućnostima mobilnosti za sve, u perspektivi celoživotnog učenja. Mobilnost u okviru programa Erazmus+ pozitivno utiče na obrazovni, društveni, lični i profesionalni razvoj jer poboljšava znanje, veštine i stavove, povećava zapošljivost, pomaže u sticanju samopouzdanja i nezavisnosti, podstiče znatiželju i inovativnost, pomaže boljem razumevanju drugih i stvara osećaj pripadnosti Evropi.\nSa druge strane, 30% predviđenih sredstava uložiće se u projekte saradnje i aktivnosti za razvoj politika, u kojima organizacije stiču iskustvo u međunarodnoj saradnji, jačaju svoje kapacitete, uvode inovativne pristupe, razmenjuju informacije o dobroj praksi i povezuju se. Zahvaljujući tim aktivnostima Erazmus+ imaće važnu ulogu u jačanju otpornosti i podršci oporavku i inovacijama u području obrazovanja, obuka, mladih i sporta.\nUkratko o programu Erazmus+\nProgram Erazmus+ u prvi plan stavlja socijalnu inkluziju, zelenu i digitalnu tranziciju te promovisanje učešća mladih u demokratskom životu. Namenjen je svima: ima više mogućnosti za uključivanje osoba sa smanjenim mogućnostima i pristupačniji je malim organizacijama. Ulaže u studijske oblasti usmerene na budućnost, kao što su klimatske promene, digitalne veštine, čista energija, veštačka inteligencija, zdravstvo itd. Podržava vodeće inicijative kao što su Evropski univerziteti, centri za izvrsnost u stručnom obrazovanju i DiscoverEU. Podstiče zdrav način života podržavanjem projekata amaterskog sporta. Povećava mogućnosti za mobilnost i saradnju van Evrope. Organizacijama omogućuje saradnju, jačanje kapaciteta, razmenu, umrežavanje i političku podršku te reforme u oblasti obrazovanja, obuka, mladih i sporta.\nNovi program nastoji da poveća kvalitativni učinak njegovih aktivnosti i osigura jednake mogućnosti kako bi dopreo do ljudi različite dobi, iz različitih kulturnih sredina i različitog socioekonomskog položaja. Posebna je pažnja posvećena osobama sa smanjenim mogućnostima, uključujući osobe s invaliditetom, poteškoćama u obrazovanju ili migrantskim poreklom, kao i osobama koje žive u ruralnim i udaljenim područjima.\nU skladu s prioritetima Akcionog plana za digitalno obrazovanje, u okviru programa razviće se mogućnosti za pristupačno i visokokvalitetno digitalno učenje, jačati veštine nastavnog osoblja, osoba koje rade s mladima itd. da koriste digitalne alate i sadržaje, kao i da testiraju i podstiču učenje na daljinu i kombinovano učenje. Aktivnosti mobilnosti u okviru programa otvoriće više prilika za sticanje i razvoj digitalnih veština, i to putem inicijativa kao što je program Digitalna prilika. Sprovođenje programa biće u znatnoj meri digitalizovano i pojednostavljeno za učesnike, posebno zahvaljujući inicijativi za Evropsku studentsku karticu i izmenjenoj IT arhitekturi za korisnike i izvršna tela.\nU skladu s evropskim zelenim planom, program će služiti kao primer jer će podsticati učesnike da umesto aviona biraju prevozna sredstva s manje emisija CO2. Sredstva iz programa Erazmus usmeriće se i na izgradnju znanja i razumevanje održivosti i klimatske politike kako bi Evropljani stekli kompetencije na svetskom nivou potrebne za stvaranje održivog društva, načina života i ekonomije.\nMobilnost učenika i osoblja glavna je aktivnost programa Erazmus+. Očekuje se da će tokom trajanja programa u aktivnostima mobilnosti u inostranstvu učestvovati oko 10 miliona polaznika, uključujući učenike i studente, profesore, učitelje, nastavnike, predavače i trenere u svim sektorima. Zahvaljujući jedinstvenom iskustvu življenja, studiranja, osposobljavanja ili putovanja u inostranstvo, učesnici stiču samopouzdanje i transverzalne veštine, otkrivaju različite kulture i grade mreže ličnih i profesionalnih odnosa s ljudima iz drugih zemalja. To povećava njihovu zapošljivost i aktivno učešće u društvu te doprinosi većoj socijalnoj uključenosti i jačanju evropskog identiteta. S obzirom na fleksibilniji oblik i trajanje mobilnosti, studenti će imati još više prilika za studiranje ili stažiranje u Evropi i šire. Nova mobilna aplikacija Erazmus+ biće im pri ruci u svakoj fazi njihovog putovanja.\nU visokom obrazovanju će se u kombinovanim intenzivnim programima učenje putem interneta i timski rad kombinovati s kratkoročnom fizičkom mobilnošću u inostranstvu.\nU okviru programa Erazmus+ finansiraće se i kratkoročna i dugoročna mobilnost učenika u svrhu učenja, a prilika za sticanje iskustva u inostranstvu nudi se i pojedincima i celim razredima.\nProgram će podržati i mobilnost polaznika obrazovanja odraslih. Odraslima se nude prilagođene mogućnosti za obuke i obrazovanje u svrhu ličnog razvoja ili znatnog poboljšanja ključnih kompetencija.\nRadi podsticanja učešća u demokratskom životu, program će podržati lokalne i transnacionalne inicijative pod vođstvom neformalnih grupa mladih ili organizacija mladih kako bi se, putem projekata aktivnog učešća mladih, mladi uključili i naučili učestvovati u društvu.\nNakon uspešne pilot-faze inicijativa DiscoverEU biće sastavni deo dela programa Erazmus+ za mlade. Osamnaestogodišnjaci će dobiti priliku za putovanje Evropom u trajanju do mesec dana, po mogućnosti vozom. DiscoverEU povezuje mlade Evropljane i omogućuje im da otkrivaju bogatu evropsku kulturnu baštinu pri čemu stiču ključne kompetencije i životne veštine, ali i dobre navike biranja održivih načina putovanja.\nAktivnosti mobilnosti biće dopunjene mogućnostima za učenje jezika putem Erazmus+ platforme za onlajn jezičku podršku.\nErazmus+ će povećati podršku projektima koji podstiču saradnju i razmenu prakse, čime će ključnim akterima omogućiti da bolje iskoriste nove tehnologije, razviju inovativne metode podučavanja, obuka i učenja, promovišu neformalno učenje i razviju zajedničke alate i aktivnosti.\nZahvaljujući novim malim partnerstvima, program će odsad koristiti većem spektru učesnika. Mali iznosi bespovratnih sredstava, kratkotrajnost i jednostavni zahtevi omogućiće učešće novih učesnika i malih organizacija.\nPotpuno uvođenje inicijative Evropski univerziteti omogućiće dubinsku i sistemsku saradnju visokoškolskih ustanova, čime će se povećati kvalitet i konkurentnost evropskog visokog obrazovanja.\nU okviru novog programa u potpunosti će se uvesti platforme Centara izvrsnosti u stručnom obrazovanju. Oni će biti izvor visokokvalitetnih stručnih veština, podržavaće preduzetničke aktivnosti i podsticati inkluziju i inovativnost.\nErazmus Akademije za unapređenje obrazovanja nastavnika udruživaće stručno znanje i nastavnom osoblju nuditi usavršavanje, između ostalog, u području učenja putem interneta i na daljinu, te osigurati uključivanje polaznika s manje mogućnosti.\nErazmus Mundus zajednički master programi imaće nove karakteristike za podsticanje učešća visokoškolskih ustanova partnerskih zemalja i stvaranje jedinstvenih mogućnosti za mobilnost studenata unutar i izvan Evrope.\nRadi podsticanja inovativnosti, kreativnosti i učešća, novi program promovisaće partnerstva usmerena na budućnost, velike projekte čiji je cilj utvrditi, razviti, testirati i/ili ocenjivati inovativne pristupe koji bi mogli postati uobičajena praksa i unaprediti sisteme obrazovanja i obuka.\nIzgradnjom kapaciteta s institucijama u partnerskim zemljama u svetu u području stručnog obrazovanja i obuka te sporta dopuniće se postojeće aktivnosti jačanja kapaciteta u području visokog obrazovanja i mladih.\nSportska dimenzija programa poboljšaće se promovisanjem partnerstava za saradnju i neprofitnih sportskih događanja kako bi se skrenula pažnja na ulogu sporta u različitim područjima, kao što su socijalna inkluzija, jednake mogućnosti i fizičke aktivnosti korisne za zdravlje.\nPodrška razvoju politika i saradnji\nProgram podstiče razvoj politika i saradnju na nivou EU, čime doprinosi nacionalnim reformama i modernizaciji u području obrazovanja, obuka, mladih i sporta. Ti se ciljevi između ostalog ostvaruju uzajamnim učenjem i razmenama, analitičkim radom, anketama, studijama i saradnjom s drugim međunarodnim organizacijama. Projekti Evropska omladina zajedno podržaće razvoj više transnacionalno strukturisane saradnje, između ostalog i putem interneta, između različitih organizacija mladih kako bi se uspostavila ili ojačala partnerstva usmerena na solidarnost i inkluzivno demokratsko učešće svih.\nŽan Mone aktivnosti i dalje će znatno doprinositi nastojanjima o evropskoj integraciji podsticanjem znanja i upućenosti u pitanja povezana sa EU. Novi program povećava mogućnosti za podučavanje, učenje i raspravu o EU.\nŽan Mone za škole proširiće aktivnosti sa univerziteta na škole i druge ustanove za obrazovanje i obuke.\nNa stranicama programa Erazmus+ istražite sve mogućnosti koje se nude, a na platformi Erazmus+ za rezultate projekata saznajte više o finansiranim projektima.\nProgramom upravljaju i provode ga Evropska komisija, nacionalne agencije i Izvršna agencija za obrazovanje i kulturu.\nZapočnite svoje Erazmus+ putovanje na sledećim platformama!\nPlatforma eTwinning za vaspitače, nastavnike i školsko osoblje.\nPortal School Education Gateway za nastavno osoblje, kreatore politika i istraživače u području obrazovanja.\nPlatforma EPALE za praktičare u obrazovanju odraslih.\nEvropski portal za mlade i Youthpass za mlade i organizacije mladih.


Imate Instagram profil, a uz to imate proizvode koje želite da prodajete?\nPredstavićemo vam kako da uspešno prodajete putem Instagrama uz pomoć nekih od Internet prodajnih platformi.\nEkonomski trendovi u zemlji i svetu pokazuju da društvene mreže poput Instagrama postaju vodeće platforme ne samo za druženje, već i za dobre poslovne poteze, odnosno prodaju proizvoda.\nInstagram spada u 4 vodeće društvene mreže sa najvećim brojem korisnika na svetu.\nVaš proizvod može da dođe do kupca koji stvarno želi vaš proizvod, a ovih nekoliko načina će vam pomoći u tome.\n1. # Hashtag – Indentifikacija sadržaja za prodaju\nHeštag (# taraba) vam pomaže da se direktno povežete sa korisnicima na platformi Instagrama, tako što ćete ključne reči za vaš proizvod staviti pod #hashtag.\nPrimer: ukoliko prodajete ručno izrađen nakit, a cilj vam je tržište našeg govornog područja stavljate ključne reči pod heštag #ručnorađennakit #unikatannakit #nakit ili slično.\nUkoliko vam je cilj strano tržište ili veća populacija sve to stavljate na engleskom ili nekom drugom jeziku u zavisnosti od ciljanog tržišta.\nPlatforma koja pomaže pri prodaji proizvoda na Instagramu jeste Inselly , gde platforma upravo po vašim heštagovima klasifikuje vaš proizvod i stavlja ga pod određenu kategoriju, pa tako postaje i vidljiv je svim korisnicima platforme.\nProdavac, u ovom slučaju vi, treba da ima instaliranu platformu Inselly povezanu sa Instagram profilom, Kupac može doći do proizvoda putem platforme Inselly ili direktno preko Instagram profila.\nStavljanje heštaga pored slike proizvoda koji prodajete, poput #inselly, direktno vodi na vaš proizvod na toj platformi gde kupac odmah može da obavi kupovinu.\n2. Automatska sinhornizacija proizvoda kroz online prodavnicu\nShopseen je platforma koji vam pomaže da postavite listu svih svojih proizvoda koje nudite i koji će automatski biti ažurirani na platformama predviđenim za Internet prodaju, poput Shopify-a, eBay-a, Etsy-a i Woo-a. Sve platforme možete videti kada se registrujete i kada praktično postajete administrator vaše Internet prodavnice.\nShopseen će zatim automatski ažurirati vašu ponudu proizvoda na navedenim prodajnim kanalima.\nOni takođe imaju jasan Instagram prodajni alat koji je jedenostavan za onlajn prodaju, kako samom prodavcu tako i kupcu.\nShopseen će kreirati profil vaše sopstvene onlajn prodavnice koristeći link vašeg profila, slično ostalim uslugama koje možete da vidite u ovom članku.\nKada povežete vaš Instagram profil sa Shopseen-om, postavite slike vaših proizvoda zajedno sa cenom i opisom, Shopseen će automatski postaviti proizvode na vašu Shopseen stranicu (koja funkcioniše samostalno i nije vezana za Intagram platformu).\nUkoliko pozovete vaše pratioce na Instagramu da kliknu na vašu virtuelnu prodavnicu putem vašeg profila, taj klik ih direktno vodi na plaćanje kreditnom karticom za vaš proizvod.\nTo znači, da vaši pratioci ne moraju da kreiraju svoje Shopseen profile, što predstavlja veliku pogodnost.\nOvo je podjednako dobro kako za pojedince, tako i za preduzeća koji svoje proizvode nude na različitim platformama za online prodaju.\nCene usluga Shopseen platforme zavise od količine prodaje koju imate na mesečnom nivou i broja prodavnica.\nUkoliko krećete sa jednom virtuelnom prodavnicom odnosno profilom na Shopseen-u, budite spremni na proviziju od 10% koju ova platforma uzima za uslugu prodaje preko online profila.\n3. Prodaja putem komentara\nSoldsie omogućava korisnicima da direktno kupuju od prodavaca na Instagramu preko samog posta bez napuštanja platforme.\nKao dodatni bonus ovaj alat za prodaju radi i na Facebook-u.\nU ovom slučaju i prodavac i kupac moraju imati integrisanu platformu sa Instagram profilom nakon registracije na platformu Soldsie, koja koristi svoj osnovni alat za prodaju „prodaja putem komentara“.\nPotrebno je da postavite slike sa vašim proizvodima na prodajnoj tabli kako bi se pojavile na prodajnom mestu na Instagramu.\nNakon ovog koraka potrebno je da unesete specifikacije proizvoda za prodaju (informacije i detalje), kao što su „100% vuna, dolazi u crvenoj i plavoj boji“ na svakom Instagram postu proizvoda.\nZamolite vaše kupce da kupljeni proizvod komentarišu sa „prodato“, odnosno „sold“, direktno u komentare, kao i potrebne informacije poput veličine, boje, broja, specifikacije i drugo.\nKada kupac postavi ovaj komentar, Soldsie šalje kupcu e-mail sa sadržajem za plaćanje, tako da kupac može odmah i direktno platiti vaš proizvod putem PayPal-a ili kreditne kartice.\nSoldsie svoje usluge naplaćuje zavisno od potreba vaše onlajn prodavnice tj.prodajnog profila, počevši sa osnovnim paketom koji košta 49$ mesečno, uz proviziju od 5,9% na svaku prodaju.\n4. Povezivanje sa profilom vaše onlajn prodavnice\nHave2Have.it je samostalni alat Soldsie-a koji vam omogućava prodaju na drugačiji način, znajući da svestranost i raznovrsnost može da utiče na veću prodaju.\nUmesto „prodaje putem komentara“ Have2Have.it omogućava da koristite profil u vašoj biografiji kao vezu sa vašim onlajn prodajnim profilom, odnosno prodavnicom.\nHave2Have.it koristi praćenje konverzije, obezbeđuje naprednu analitiku i nudi „hvatanje“ e-mail informacija.\nTakođe, možete da zakažete postove na Instagramu i povežete više proizvoda na jednu sliku.\nOva platforma pruža mogućnost usmeravanja tržišta direktno na vašu stranicu, a time se povećava i vaša prodaja. U nekim komentarima koje smo ispratili neki ljudi su istakli da im je prodaja porasla za 70% kroz klikove!\nOva platforma nudi 30 dana besplatng probnog perioda, a nakon toga cena zavisi od broja klikova koje imate u toku meseca.\nPlatforma je besplatna za 0 do 49 klikova mesečno, i ide do $300 za 3000+ klikova mesečno.\nAko se odlučite da koristite dodatne funkcije kao što je upravljanje zalihama, cena počinje sa $29 mesečno i 2% provizije po transkciji.\nGeneralno, ovaj alat je vrlo dobar za male i srednje biznise koji žele da krenu sa prodajom na Instagramu zbog pristupačnosti i širokih mogućnosti.\n5. Klikabilna galerija slika proizvoda\nLike2Buy je prodajni alat napravljen od Curalate-a.\nKada se registrujete, dodate link Like2Buy s vašim imenom na vaš Instagram profil.\nKada korisnici kliknu taj link on ih vodi na vaš profil, odnosno vašu prodavnicu na Like2Buy platformi.\nMožete povezati više proizvoda na jednu sliku, kao i korisnički generisani sadržaj u vašoj sopstvenoj galeriji, što je odlična prilika da se izgradi odnos sa kupcem i brzo doda sadržaj.\nOva aplikacija takođe vodi evidenciju o lajkovima korisnika, pokazujuću im sve slike koje su lajkovali u ličnom folderu na prodajnom profilu, što dovodi isto tako do povećanja prodaje.\nKao prodavac, možete dobiti detaljnu analitiku, sami prilagođavati svoj prodajni profil i dodati e-mail „hvatanja“ kako bi se unapredila prodaja.\nOvu platformu koriste i poznate marke poput brendova Forever21, Williams Sonoma i Nordstrom kako bi poboljšale svoju onlajn prodaju.\nUglavnom zbog ovih činjenica korišćenje same platforme nije jeftino, ali se uvek može zatražiti demo verzija kako biste imali više informacija.\nOvo je platforma za veće brendove koji koriste onlajn poslovanje i prodaju.\nSigurno da je ovo platforma visokog kvaliteta i ukoliko se treba sačekati da se plati za istu, ipak vredi.\nProdajni alati doživljavaju veliku revoluciju koristeći prodajne potencijale Instagrama, povećavajući njegovu vrednost kao markentiške platforme na više načina.\nBez obzira koji alat pokušate da koristite, dobra ideja je da objavite post dajući informaciju korisnicima da je vaš Instagram profil aktivan za Internet prodaju.\nBez obzira na to što se skoro sve platforme naplaćuju, ukoliko imate ozbiljan posao i smatrate da biste mogli da krenete na druga tržšita van Srbije, svakako uszmite u obzir neku od ovih platformi.


Stefanović: Ćutanje o bombardovanju izbjeglica Hrvati nameću kao vrijednost EU - BIGportal.ba\n20 Maja, 2022 20 Maja, 2022 034\nMinistar odbrane Nebojša Stefanović izjavio je danas da je nevjerovatno da zvaničnici Hrvatske pokušavaju da ćutanje o ratnim zločinima, poput bombardovanja izbjeglica u “Oluji”, predstave kao vrijednosti EU i nametnu ga drugima.\n“Bombardovanje izbeglica ne može da bude normalno ni u jednom delu sveta, bez obzira na to da li su ga počinili piloti zemlje koja je danas članica EU”, ukazao je Stefanović.\nOn je istakao da nikoga ništa ne može da abolira od ratnog zločina, ali da je očigledno da Hrvatska ne želi i ne namjerava da se suoči sa zločinima koje su počinili ljudi iz njenih redova i to ne samo sa onima u “Oluji”, saopštilo je Ministarstvo odbrane Srbije.\n“To dovoljno govori samo za sebe. Govori da se do danas nisu suočili ni sa činjenicom da će nacistička NDH zauvek ostati poznata, ne samo po pokušajima istrebljenja srpskog naroda, već i po koncentracionim logorima za decu, jedinim u Evropi”, zaključio je Stefanović.\nHrvatski predsjednik Zoran Milanović rekao je da Srbija podizanjem optužnica protiv hrvatskih ratnih oficira “krši obaveze u procesu pridruživanja EU” i da “Srbi stalno imaju neki 27. mart i onda se čude što su ih Nijemci bombardovali”.\nTužilaštvo Srbije za ratne zločine podiglo je prije dva dana optužnicu protiv četiri visoka oficira Hrvatske vojske zbog ratnog zločina nad srpskim civilima, jer su u akciji “Oluja”, 7. i 8. avgusta 1995. godine, naredili avionsko raketiranje kolone izbjeglica na Petrovačkoj cesti kod Bosanskog Petrovca i u mjestu Svodna kod Novog Grada.


Govor predsednika Azerbejdžanske Republike Hejdara Alijeva na ceremoniji potpisivanja ugovora o partnerstvu i saradnji između Azerbejdžana i Evropskog Saveza - Luksemburg, 22. aprila 1996. godine\nUgovor o partnerstvu i saradnji, koji će biti potpisan danas između Republike Azerbejdžan i Evropskog Saveza, je istorijski događaj, koji je od vrlo velikog značaja za mladu nezavisnu Azerbejdžansku državu.\nUgovor otvara široke horizonte za širenje svestrane saradnje, jačanje načela integracije, zaštitu ljudskih prava, postizanje napredka i plodne saradnje u Evropi.\nAzerbejdžan polaže velike nade u buduće procese, integraciju između evropskih zemalja, i kao ravnopravan partner namerava aktivno učestvovati u tim procesima.\nNakon osvajanja Azerbejdžanom državne nezavisnosti, on odlučno korača putem demokratske, pravne, svetske državne izgradnje. Tokom kratkog vremena je mnogo napredovao u ovoj oblasti.U Republici postoje više od trideset političkih partija, sankcionisani su politički pluralizam, sloboda govora, sloboda štampe i savesti. Prvi demokratski Ustav nezavisnog Azerbejdžana je donet pomoću referenduma, prvi demokratski izbori u Parlament republike su održani na mnogopartijskoj osnovi.\nVršimo ogromne privredne reforme, koje se temelišu na slobodnom preduzetništvu i tržišnoj privredi. Donet je i realizira se državni program privatizacije imovine. Obezbeđeni su svi uslovi za stvaranje privatnog sektora i privlačenje stranih investicija.\nSporazumi, koji su potpisani sa vodećim zemljama u svetu, igraju važnu ulogu u integraciji Azerbejdžana u svetski ekonomski sistem. Očigledan primer toga su nafteni kontrakti, sklopljeni sa stranim kompanijama, o uzajamnom korištenju energetskih resursa azerbejdžanskog sektora Kaspijskog mora.\nAktivno sarađujemo sa međunarodnim financijskim institutima i međunarodnim organizacijama u cilju sprovođenja privrednih reforma. Posebnu pažnju posvećujemo saradnji sa Evropskim Savezom.\nOdličan primer za mlade nezavisne države je iskustvo,stećeno Evropskim Savezom, i izvojevani uspeci u razvoju demokratije u zemljama-članicama ovog Saveza, u stvaranju efikasne privrede, u obezbeđenju blagostanja svojih naroda.\nEvropski Savez je postigao veliki uspeh i u zaštiti i jačanju mira i bezbednosti širom sveta. Principijelna pozicija Evropskog Saveza u mnogim kritičnim međunarodnim problemima je često pomagala u pravednom regulisanju sukoba kao u Evropi, tako i izvan njenih granica. Nadamo se da će Evropski Savez aktivno učestvovati i u rešavanju postojećih problema na južnom Kavkazu, i to će delotvorno uticati na najbrže uspostavljanje u našem regionu mira i stabilnosti.\nU rezultatu agresije protiv Azerbejdžana, dvadeset posto naše teritorije je okupirano, uništeno hiljadu sela, gradova, društvenih, narodno-privrednih objekata i spomenika kulture. Više od miliona azerbejdžanskih građana iz okupiranih zemalja je napustilo svoje domove i postali izbeglice.\nUprkos teških gubitaka, materijalnoj i moralnoj šteti,koje su nanete narodu, mi smo pristalice mirnog rešavanja sukoba sa Jermenijom putem pregovora u okviru Minske Grupe OBSE. Da bi se postigao mir potrebno priznati suverenitet država, njihov teritorijalni integritet i neprikosnovenost granica, potrebno se pridržavati međunarodnih pravnih norma.\nNa ovom predstavničkom sastanku još jednom ponavljam da ćemo se i dalje pridržavati ovih principa za postizanje mira između Jermenije i Azerbejdžana.\nDa bi to bilo ostvareno sve jermenske oružane snage treba da se povuku sa okupiranih teritorija Azerbejdžana, izbjeglice treba da se vrate u svoje domove.\nAzerbejdžanska Republika je spremna dati Nagornom Karabahu u sastavu Azerbejdžanske države najviši status, koji postoji u savremenoj svetskoj praksi. Postizanje mira između država će osigurati stabilnost i privredni procvat u region.\nKoristeći se ovom prilikom izražavam svoju zahvalnost Evropskom Savezu za humanitarnu pomoć Azerbejdžanu. Humanitarna pomoć je olakšala stanje stotine hiljada ljudi, koji su stradali za vreme vojne agresije. Nadam se da će Evropski Savez nastaviti i dalje da pruži delotvornu pomoć u rešavanju problema naše mlade države.\nOtvarajući novu stranicu u odnosima između Azerbejdžana i Evropskog Saveza, ponavljam još jednom da ćemo učiniti sve što možemo radi mira i stabilnosti, radi blagostanja svih naroda Evrope.\nNovine \_"Bakinski radnik\_", 4. maj 1996.


Regionalna konferencija EEN | Privredna komora Crne Gore\nPotpredsjednik Privredne komore Crne Gore Ivan Saveljić učestvovao je u radu regionalne konferencije Evropske mreže preduzetništva (EEN), koja se održava 12. i 13. septembra 2018. godine u podgoričkom hotelu „Verde“.\nDvodnevni skup je organizovala Evropska mreža preduzetništva Crne Gore uz učešće više od 70 predstavnika partnerskih institucija iz Regiona - Bosne i Hercegovine, Hrvatske, Makedonije, Slovenije, Srbije i Crne Gore.\nUčesnici imaju priliku da razmijene iskustva i unaprijede saradnju kako bi se sektor malih i srednjih preduzeća efikasnije razvijao i podigao nivo konkurentnosti regiona na tržištu EU.\nOrganizovani su paneli, radionice i prezentacije najboljih primjera iz prakse iz zemlje i regiona.\nEEN predstavlja najveću mrežu podrške malim i srednjim preduzećima koja je osnovana sa misijom da im pomogne u dijelu internacionalnizacije, standardizacije, inovacije i usaglašavanja sa pravilima poslovanja na EU tržištu. EEN mreža je trenutno aktivna u 60 zemalja cijelog svijeta i ima više od 3.000 eksperata iz 600 organizacija. Cilj ovog projekta u Crnoj Gori je pružanje praktičnih informacija i pomoći malim i srednjim preduzećima, radi lakšeg pronalaženja biznis partnera, uspostavljanje saradnje, učestvovanje na tenderima, pristup informacijama o pravnim aspektima i regulativama poslovanja u EU. Pruža informacije o programima podrške, zakonodavstvu i rezultatima istraživanja koji se odnose na inovacije, posredničke usluge u transferu tehnologije i znanja. On stimuliše crnogorska mala i srednja preduzeća da inoviraju i informiše o EU programima podrške za istraživanje i tehnološki razvoj. Članovi EEN mreže su: tehnološki parkovi, organizacije za podršku inovacijama u poslovanju, univerziteti i istraživački instituti, organizacije za regionalni razvoj i privredne komore. U Crnoj Gori aktivnosti EEN mreže realizuje konzorcijum koji se sastoji od: Direkcije za mala i srednja preduzeća, Privredna komora Crne Gore, Business Start Up Centar iz Bara i Mašinski fakultet Podgorica.\nPotpredsjednik Saveljić je bio uvodničar Konferencije, uz ministarku ekonomije Dragicu Sekulić, generalnog direktora Direktorata za investicije, razvoj malih i srednjih preduzeća i upravljanje EU fondovima Radosava Babića, dekana Mašinskog fakulteta Igora Vušanovića i direktoricu Biznis start-up centra u Baru Ivanu Tomašević. Moderirala je crnogorska koordinatorka EEN Ljiljana Belada.\nPotpredsjednik Saveljić je podsjetio da je Privredna komora Crne Gore član crnogorskog konzorcijuma Evropske mreže preduzetništva od njenog ustanovljenja, 2008. godine.\n- Činjenica da Mreža funkcioniše već deset godina, unapređujući se u kontinuitetu, potvrda je da je riječ o kvalitetnoj i sadržajnoj platformi koja nastoji da pomogne povezivanje i unapređivanje miliona MSP koji posluju u Evropskoj uniji i van nje – rekao je Saveljić.\nPrema njegovim riječima, EEN je ostvario impresivan broj aktivnosti i rezultata i učinio da mala i srednja preduzeća unaprijede poziciju na tržištu, smanje troškove, te otvaraju nova radna mjesta.\nMalim i srednjim preduzećima je potrebna EEN kako bi se utvrdile njihove potrebe i iskoristili raspoloživi spoljni resursi, te da im se pomogne da razviju svoje kapacitete za učenje i primjenu znanja, dodaje on.\n- Najveći broj aktivnosti koje podrazumijeva ovaj projekat preklapa se sa onim što je core business privrednih komora, zbog čega su komore i član svakog konzorcijuma na nacionalnom nivou. Pružanje praktičnih informacija i pomoć malim i srednjim preduzećima u Crnoj Gori, sa ciljem lakšeg pronalaženja poslovnih partnera, uspostavljanje poslovne saradnje, dio su onoga što je svakodnevna djelatnost Privredne komore Crne Gore – rekao je Saveljić.\nNaglašava da je Komora, zahvaljujući nizu do sada realizovanih aktivnosti kroz ovu mrežu, uspjela da pomogne brojnim malim i srednjim preduzećima da, učešćem na poslovnim forumima, sajmovima i drugim događajima, stupe u kontakt i uspostave saradnju sa preduzećima koja su prepoznavali kao ciljnu grupu.\n- Naglasiću da Komora Crne Gore godišnje realizuje veliki broj aktivnosti, koje podrazumijevaju učešće brojnih kompanija kako domaćih, tako i inostranih, a čiji je cilj identičan sa onima koji su definisani EEN-om. Ipak, mnogi od njih ostanu neidentifikovani kroz mrežu, jer su vremenski okviri u kojima funkcionišemo na ovim prostorima značajno fleksibilniji od onih koji su nam kroz dati mrežu. Kada bi se pronašao adekvatan način da se u ovom segmentu dati rokovi učine približnijim onome što je realnost poslovne zajednice ovih prostora, siguran sam da bi smo pod okriljem EEN-a imali i kvanitativno značajno bolje rezultate – rekao je potpredsjednik Komore.\nBudući da je Privredna komora Crne Gore članica evropske asocijacije komora EUROCHAMBRES-a, bili smo u prilici da se kroz rad Enterprise Europe Network sub-committee meeting upoznamo sa Strategic Vision for 2020 and beyond.\nSaveljić smatra da EEN treba da razvija strukturu i usluge kako bi efikasno pomogla malim i srednjim preduzećima da iskoriste procese globalizacije i digitalizacije.\n- Mi smo ti koji moramo izaći u susret malim i srednjim preduzećima i zbog toga je važno da se organizuju konferencije kao što je ova, kako bi predstavnici okupljenih konzorcijuma, zajedno sa članovima EASME na osnovu iskustva mreže i razumijevanja potreba malog i srednjeg biznisa prepoznavali načine da EEN, prilagođavajuči se njihovim potrebama, ostane ‘no wrong door’ – zaključio je Saveljić.\nStrategija Vlade je da podstiče konkurentnost i održivost malih i srednjih preduzeća, preduzetničku kulturu i promoviše njihov rast, za šta je ključna regionalna saradnja, rekla je ministarka ekonomije Dragica Sekulić.\nOna je kazala da kompanije u Crnoj Gori imaju koristi od presonalizovanih poslovnih savjeta koji im pomažu da unaprijede međunarodni potencijal i biznis veze kroz inicijative te mreže, kao što su brokerski događaji.\nPrema njenim riječima, ključni izazov za Crnu Goru je kako povećati ekonomski rast i smanjiti ili eliminisati one prepreke koje sprečavaju razvoj potencijala zemlje.\n- Slijedeći dokumenta o strateškoj politici, mi ćemo se potruditi da ojačamo konkurentnost zemlje kroz turizam, poljoprivredu, energetiku i prerađivačku industriju - precizirala je Sekulić.\nOna je podsjetila da je Vlada u januaru usvojila Program ekonomskih reformi, nacionalnu strategiju za srednjoročni makroekonomski i fiskalni program u Crnoj Gori.\n- Taj program je najvažniji dokument zemlje u ekonomskom dijalogu sa Evropskom unijom - kazala je Sekulić.\nZemljama jugoistočne Evrope, dodala je ona, potreban je novi investioni okvir kako bi jačale infrastrukturu i poboljšale veze sa evropskim državama.\nGeneralni direktor Direktorata za investicije, razvoj malih i srednjih preduzeća i upravljanje EU fondovima Radosav Babić kazao je da predstavlja novu vladinu instituciju koja na jednom mjestu objedinjuje sve što je potrebno investitorima i preduzetnicima.\n- Formiranjem Direktorata, Ministarstvo je iskazalo snažnu posvećenost da svoje aktivnosti obavlja efikasnije, brže i sa više fokusa na interese klijenata, kako bi se stvorio bolji ambijent za investicije i preduzetništvo u našoj zemlji. Kreirali smo deset različitih nacionalnih programa, od kojih preduzetnici mogu dobiti direktnu finansijsku ili nefinansijsku podršku za unapređenje inovacija, standardizaciju, razvoj klastera, mentorske usluge i drugo. Pored toga, vodimo IPA nacionalne projekte i devet finansiranih iz EU, kroz različite programe međunarodne saradnje kao što su COSME, Horizon 2020, Dunavski transnacionalni program, Mediteranski program saradnje, Interreg IPA Adrion i Interreg IPA trilateralni programi, kao što je Italija - Albanija - Crna Gora. Svi projekti su fokusirani na pružanje informacija i pomoć malim i srednjim preduzećima, podršku u povezivanju sa inostranim partnerima kroz različite baze podataka, poslovne sastanke sa ciljem ostvarenja saradnje i pristupa stranim tržištima – rekao je Babić.\nPrema njegovim riječima, EEN je projekat koji ističe sa svojom jedinstvenošću, jer traje 10 godina\ngodina i njegov značaj je u strateškim dokumentima koja se odnose na razvoj MSP.\nDekan Mašinskog fakulteta prof. dr Igor Vušanović kazao je da je njihova misija kao visokoškolske i naučne institucije da mlade ljude obrazuje kroz primjenu savremenih metoda i tehnika iz oblasti inženjeringa, kreira kvalitetne stručnjake koji će, u skladu sa evropskim trendovima i standardima,\nda doprinesu razvoju Crne Gore i regiona, potencirajući razvoj naučnog i stručnog rada kao suštinskog dijela obrazovanja.\n- Misija ovog fakulteta je i da poboljša preduzetništvo diplomiranih studenata iz oblasti inženjeringa. Ponosno možemo reći da u Crnoj Gori imamo puno respektabilnih menadžera koji su diplomirali kod nas. Ovaj pristup će biti u fokusu nakon promjene nastavnih planova i programa, čija se primjena očekuje 2020. godine. Nadamo se da će nove generacije naših diplomaca biti osnivači novih preduzeća koja će obezbediti radna mjesta za mnoge ljude i dati značajan doprinos nacionalnom bogatstvu - rekao je Vušanović.\nIvana Tomašević je kazala da je Biznis start up centar Bar dio EEN konzorcijuma od njegovog uspostavljanja i da je zadovoljna kvalitetom rada sa partnerima.\n- Mi smo kao organizacija uspjeli da podržimo uspostavljanje 134 kompanije i zaposlimo oko 500 ljudi. To ne bi bilo moguće oslanjanjem isključivo na sopstvene resurse već smo imali veliku podršku EEN – rekla je Tomašević, ističući značaj bilateralnih sastanaka, konferencija i obuka koje je Mreža omogućila.\nPrema riječima, Natalie Martinez Paramo iz Evropske komisije, Evropska mreža preduzetništva ne samo da je postigla nesporne rezultate, već je doprinijela konkurentnosti i rastu MSP širom Evrope.\n- Jugoistočna Evropa napreduje dobro na ovom polju, ne samo u smislu usluga COSME, već i uvođenja Horizonta 2020 te kao korisnik Instrumenta za MSP – ocijenila je ona.\nDodala je da Zapadni Balkan sada ima šansu da krene naprijed evropskim putevima.\n- Drago mi je što je EEN već preuzela veoma važnu ulogu u podršci ekonomskim akterima na ovim putevima. U naše ime, nemojte sumnjati da imate punu podršku od EASME i EEN mreže – naglasila je Martinez Paramo.\nKljučni izazov EEN u narednim mjesecima biće pokretanje akcionih grupa koje će podržati implementaciju njene vizije i pripreme za novi Višegodišnji finansijski okvir.\n- Nastavićemo sa sprovođenjem skupa usluga neophodnih za održavanje dobre vidljivosti koju Mreža ima u Evropi. Zbog toga računamo na vaš rad, posvećenost i uspjehe kroz sve konzorcijume Mreže Jugoistočne Evrope – rekla je ona.\nNjen kolega István Németh govorio je o viziji Evropske mreže preduzetništva, performansama i postignućima. On je rekao je da se izazovi, kako bi vizija EEN-a postala stvarnost, odnose na postavljanje klijenta u centar usluga, obezbeđivanje što kvalitetnije usluge, pozicioniranje i ostvarivanje veće vidljivosti Mreže u Evropi, uključujući Region, te na reagovanje na nove događaje i političke prioritete. Potom je predstavio novi program Horizon 2020.\nTokom panela koji su uslijedili govorili su Ljiljana Belada iz Ministarstva ekonomije, Nenad Novović, Amplitudo, Mirjana Babić, Olivmont, Uroš Bulatović iz Saveza mladih preduzetnika, Elma Hot iz Bee&Me doo, Emilija Stručić, Aida Džamalija Duran, Mladen Kostić, Beti Kostadinovska Dimitrovska, Olivera Radić, Marko Kovačević, prof. Đuro Kutlača, Peter Ekart, Vladimir Rudl i prof. dr Zdravko Krivokapić.


Fejsbukov odbor podržao suspendovanje naloga Donalda Trampa | Novosadski informativni portal 021\nMeđutim, odbor je takođe rekao da neodređeno trajanje zabrane "nije primereno", prenosi američka televizija CNBC.\nOdbor je rekao da od Fejsbuka zahteva da "revidira ovo pitanje, utvrdi i obrazloži srazmernu kaznu koja je u skladu sa pravilima koja se primenjuju u slučaju drugih korisnika platforme".\n"Mi ćemo sada razmotriti odluku odbora i utvrditi akciju koja je jasna i srazmerna. U međuvremenu, nalozi gospodina Trampa ostaju suspendovani", saopštio je Fejsbuk.\nFejsbuk je suspendovao naloge Donalda Trampa posle smrtonosnog napada njegovih pristalica na Kapitol 6. januara, na dan kada je Kongres trebalo da potvrdi pobedu Džozefa Bajdena na predsedničkim izborima. Petoro ljudi je poginulo neposredno pre, za vreme ili posle napada, a više od 140 ih je povređeno. Više od 300 ljudi optuženo je za učestvovanje u napadu, a najmanje 280 ih je uhapšeno.


Ivan Kostić Branimir Nešić Borko Puškić Aleksandar Tanasković Dragan Krsmanović Zorica Kuburović Nikola Ninić Vesna Đalić Goran Tišić Mihajlo Zdravković\nSreda, 13.09.2017 15:32\nProtest pod nazivom ”Ovako više ne može” biće održan u subotu, 16.septembra u 14 časova ispred zgrade RTV Pink, potom ispred Vlade Srbije u 16 časova, odakle će se svi učesnici i okupljeni građani prošetati do RTS-a i zahtevati gostovanje na u Dnevniku 2 u 19.30.\nIz dana u dan sve je veći broj udruženja i sindikata obespravljenih radnika, penzionera i od države Srbije napuštenih Srba sa Kosova i Metohije, koji su podržali i koji će se obratiti na protestnom skupu u subotu.\nInicijativni odbor radnika nekadašnje „Koštane“ podržaće protest Srpskog pokreta Dveri, jer je izrazio spremnost da pomogne da radnici ostvare svoja prava i digao svoj glas protiv prodavanja magle od strane aktuelne vlasti. Ispred Inicijativnog odbora radnika nekadašnje „Koštane“, obratiće se predsednik tog odbora, Slađan Ristić.\nRadnici Elektronske industrije Niš podržaće protest Srpskog pokreta Dveri, Zdrave Srbije i Sindikata „Sloga“, čiji se zahtevi odnose na bolji položaj radnika u Srbiji, na isplaćivanje preostalih neisplaćenih zarada, kao i razbijanje medijskog mraka. Ispred bivših radnika EI Niš obratiće se Radiša Spasić.\nNarodni pokret Srba sa Kosova i Metohije „Otadžbina“, koji predvode Slaviša Ristić i Marko Jakšić, pruža punu podršku protestu #OVAKO VIŠE NE MOŽE, koji organizuju Dveri i Zdrava Srbija i poziva sve građane Srbije da se pridruže, da još jednom podignemo glas protiv očigledne izdaje Kosova i Metohije od strane ovog režima.\nI Grupa građana Pirotska nova snaga podržala je protest u organizaciji Dveri, Zdrave Srbije i sindikata Sloga, zbog toga što se zajednički bore za slobodu medija, za istinitu detajkunizaciju Srbije i borbu protiv kriminala, i pozvala sve građane da dođu u Beograd na miting. Ispred grupe građana Pirotska nova snaga, obratiće se Dimitrije Vidanović.\nUdruženje penzionisanih vojnih lica i Mile Delić, penzioner koji je Vučiću vratio milostinju od 5.000 dinara, takođe podržava protest Srpskog pokreta Dveri i poziva sve penzionere da izađu protiv diskriminacije penzionera i poručuje da boljeg i efikasnijeg načina od protesta nema i da je protest najviši oblik izražavanja nezadovoljstva i tako treba da se postupi kada je nepravda postala pravilo ponašanja.\nIvan Ivanović, bivši radnik Elektroporcelana – Aranđelovac poručio je da radnici zahtevaju promenu sistema koji će omogućiti da ostvare svoja prava na zarade i rešavanje nagomilanih problema radnika. Zato podržavaju protest Srpskog pokreta Dveri i Zdrave Srbije i pozivaju sve građane Aranđelovca i čitave Srbije da se priključe protestu u subotu.\nBoško ObradovićSaopštenjaProtest DveriProtest protiv Vlade SrbijeProtest protiv TV PinkRTSZdrava SrbijaSlogaKoštanaElektroporcelanEI Niš


Novinari odali počast Srđanu Aleksiću | Autonomija\n"Pokrenućemo i inicijativu za osnivanje medijske grupe sa Srđanovim imenom"\nNovinari iz Banjaluke i Mostara, dobitnici novinarske nagrade „Srđan Aleksić“, danas su u Trebinju posetili grob heroja po kome je i nazvano ovo priznanje za društveno odgovorno novinarstvo, prenosi N1.\nNovinare i predstavnike Helsinškog parlamenta građana Banjaluke je dočekao Srđanov otac, Rade, koji je poručio da su odgovorni novinari dali doprinos da se Srđanov herojski čin ne politizuje.\n„Ja lično kao otac nisam mogao ni da pomislim koliko će ovaj slučaj probuditi čovečnost, ljubav, potrebu u čoveku da ima prijatelja čak i potrebu da razume neprijatelja“, poručio je Rade Aleksić.\nPoseta je upriličena u sklopu obeležavanja 3. maja, Svetskog dana slobode medija, s ciljem da se novinari u Bosni i Hercegovini, na simboličan način podsete šta je suštinska misija profesije kojom se bave.\n„Pokrenućemo i inicijativu za osnivanje medijske grupe sa Srđanovim imenom, koja će okupljati sve dosadašnje dobitnike nagrade „Srđan Aleksić“ i koji su spremni da se svojim profesionalnim angažmanom bore za mir, istinu i pravednije društvo“, kaže Milkica Milojević, dobitnica nagrade „Srđan Aleksić“ za 2012. godinu.\nInicijativu podržava Helsinški parlament građana Banjaluke, organizacija koja je 2010. zajedno sa Fondacijom „Cure“ iz Sarajeva i Udruženjem mladih novinara RS, utemeljilo novinarsku nagradu „Srđan Aleksić“. Do sada je ovu nagradu dobilo 27 novinara i medija, a najviše dobitnika je iz Banjaluke.


HP predstavio nove DeskJet modele\nNapisao prota, 2009-09-21 11:24:04 u Dogadjaji\nU ugodnom ambijentu beogradskog restorana Caruso na Terazijama, kompanija HP organizovala je neobično druženje sa predstavnicima IT medija. Naime, organizovano je fotografisanje jedinstvene panorame centra Beograda koja se pruža sa 8. sprata zgrade gde je smešten restoran, a sa idejom da se snimci štampaju na novim DeskJet modelima i tako isproba kvalitet otiska ovih novih uređaja.\nBojan Grubač, u HP-u zadužen za segment inkdžet štampača, održao je kratku prezentaciju kojom je najpre prisutne podsetio na razvoj i istoriju tehnologije inkjet štampe, koja traje već 20 godina. Glavni fokus prezentacije, naravno predstavljao je upoznavanje prisutnih sa novim portfoliom modela koje je HP napravio za širok spektar korisnika. Prvu grupu proizvoda čine modeli koji nose oznake D1660, D2660 i D5660, a predstavljaju tradicionalna DeskJet rešenja za manje zahtevne korisnike i one kojima nije potreban integrisan skener.\nNove serije kancelarijskih modela čine Officejet 8000 modeli bez integrisanog skenera, i dve linije (6500 i 8500) All-in-One rešenja. Novi kancelarijski modeli pružaju do 50% jeftiniju štampu u odnosu na laserske modele, a prilagođeni su primeni u malim i srednjim preduzećima.\nModeli Deskjet F2480 i F4580 takođe iz All-in-One serije uređaja, namenjeni su onima koji imaju malo veće zahteve i širi set mogućnosti - od kvalitetne štampe u poslovnom okruženju, preko kvalitetnog foto otiska, do veoma upotrebljivog skeniranja. Korisnicima koji u fokusu imaju pre svega štampu fotografija namenjeno je čak pet novih modela: Photosmart C4683, HP Photosmart C4783, Photosmart Wireless, Photosmart Plus i Photosmart Premium.\nNovost kod svih predstavljenih modela odnosi se i na dizajn - svi štampači su crne boje umesto dosadašnje kombinacije bele i sive, a dolaze i u novim crnim kutijama usklađenim sa pakovanjem drugih novih HP proizvoda, što olakšava prepoznavanje HP rešenja u prodavnicama. Pored toga, uprošćen je sistem kertridža koje novi inkdžet modeli koriste tako da će korisnici lako pronaći one koji odgovaraju štampaču koji koriste. Treba istaći i da u svakoj seriji postoje i modeli sa mogućnostima bežičnog povezivanja (svi takvi modeli koriste WiFi a neki imaju i Bluetooth podršku) što omogućava fleksibilnu upotrebu štampača.\nSvi modeli se u najskorije vreme očekuju na domaćem tržištu, a svi zainteresovani ih mogu isprobati i saznati detalje o njima u HP Demo centru u Brankovoj ulici u Beogradu.


Sledi nova privatizacija Radio televizije Kragujevac\nRadio televizija Kragujevac ponovo će biti privatizovana, a zvaničnu odluku o tome, na predlog Gradskog veća, doneće odbornici lokalnog parlamenta do kraja meseca.\nOdmah nakon verifikacije u gradskom parlamentu, inicijativa će biti prosleđena Ministarstvu privrede „na dalje postupanje“.\nInicijativa Gradskog veća o ponovnoj privatizaciji letos „podržavljene“ RTK, uveliko je zateklo kragujevačku javnost. Ovde se, naime, verovalo, a to su, saznaje se, očekivali i u gradskoj upravi, da će RTK novom medijskom strategijom Srbije, čija je izrada u toku, da bude transformisan u šumadijski javni servis, te da će, na taj način, da bude izbegnuta nova privatizacija te medijske kuće.\nAli, kako će, po svemu sudeći, u Srbiji i ubuduće postojati samo dva medijska javna servisa (RTS i RTV), to gradska uprava u Kragujevcu, shodno uredbi Vlade, kojom je RTK na upravljanje gradu krajem juna vraćena na rok od šest meseci, u kom treba da bude pripremljena za novu promenu vlasničke strukture, i koji ističe 6. januara 2018, jednostavno mora da pokrene postupak njene ponovne privatizacije. Taj postupak, opet prema uredbi Vlade, treba da bude okončan do početkom februara.\nDa li je gradska vlast, u međuvremenu našla novog kupca za RTK, i to ozbiljnijeg od prethodnog gazde te medijske kuće, kruševačkog biznismena Radoice Milosavljevića, pouzdano se ne zna. Ono što se, međutim, zna jeste da je spašavanje Radio televizije Kragujevac od posledica prethodne neuspele privatizacije i totalne propasti grad Kragujevac ove godine koštalo svih 155 miliona dinara, koliko je prošlomesečnim rebalansom ovogodišnjeg gradskog budžeta predviđeno za finansiranje RTK u 2017. godini.\nTaj novac koji je svojevremeno, dok je RTK zapošljavao više od 100 novinara i drugih radnika, bio dovoljan za višegodišnje finansiranje rada, sada je potrošen na isplatu zaostalih zarada zaposlenima, koji su to pravo ostvarili na sudu. Istovremeno su novcem iz gradske kase pokriveni i svi ostali dugovi Radioce Milosavljevića, koji za godinu i kusur dana, koliko je bio vlasnik RTK, nije ispunio nijednu ugovornu obavezu ni prema toj medijskoj kući ni prema zaposlenima, a ni prema ni prema državi.\nRadio televizija Kragujevac, podsetimo, prvi put je privatizovana u oktobru 2015. kada ju je, uz još sedam -osam televizijskih kuća širom Srbije, kupio Radioca Milosavljević, sa kojim je ugovor raskinut u januaru ove godine. Poništenju privatizacije RTK prethodili su višenedeljni štrajk i ulični protesti zaposlenih, plenidba i rasprodaja pokretne imovine firme, zarad namirivanja potraživanja poverilaca, te oduzimanje dozvole za emitovanje programa.\nKragujevac Privatizacija medija RT Kragujevac\n← Pokret DJB pokrenuo nedeljnik, tvrde da ima mesta za sve\nKoraksov kalendar zabranjen u Zaječaru? →


Nikola Trujić - Blic Sport\nIGRAO PROTIV "ARMEJACA" PROŠLOG VIKENDA Trujić za Blicsport: Odbrana CSKA Zvezdina šansa\nNikola Trujić, bivši napadač kruševačkog Napretka, Partizana i Vojvodine a sada Tosnoa, za Blicsport je “armejce” i Vladana Milojevića, trenera Crvene zvezde, skenirao do tančina.\nIako se danima povezivao sa bugarskim velikanom, Levskim iz Sofije, doskorašnji prvotimac Vojvodine Nikola Trujić potpisao je za ruskog premijerligaša FK Tosno.\nVOŠA NA OLD TRAFORDU Trujić najavio prelazak u Mančester junajted\nFudbaler Vojvodine Nikola Trujić pohvalio se obilaskom Old Traforda.\nJUNAK VOŠE Trujić objasnio kako je cepao odbranu Zvezde\nNapadač Vojvodine Nikola Trujić je ponovo bio noćna mora za defanzivce Crvene zvezde. Za razliku od prethodnog meča u Novom Sadu, kada nije bio strelac, na stadionu “Rajko Mitić” je postigao dva pogotka u pobedi sa 1:3.\nVOŠA SRUŠILA PRVAKA Bivši igrač Partizana otkrio Zvezdine slabosti /VIDEO/\nFudbaleri Crvene zvezde poraženi su na svom terenu od Vojvodine sa 1:3 uz vrlo lošu igru odbrane u 35. kolu Superlige, odnosno petoj rundi plej-ofa.\nTrujić: Zvezdini "drugopozivci" mogu da budu mač sa dve oštrice za nas iz Voše\nFudbaler Vojvodine Nikola Trujić rekao je da njegova ekipa u predstojećem meču protiv Crvene zvezde treba da igra svoju igru i da u tom slučaju može da se nada povoljnom rezultatu u Beogradu.\nPartizan i Trujić prekidaju saradnju\nMisija Nikole Trujića u Partizanu je izgleda završena. Kako "Blic" saznaje, brzonogi fudbaler i klub iz Humske 1 sporazumno će u da raskinu ugovor u toku nedelje.\nPartizanov fudbaler zajahao - slona! /FOTO/\nNikola Trujić, fudbaler Partizana, rešio je da deo zimske pauze u domaćem prvenstvu provede u dalekom Tajlandu.\nPartizan doveo dva pojačanja, Trujić presrećan zbog povratka\nBlicsport: Zvezda dovela Gavrića, Trujić na korak od Marakane\nMladi napadač Napretka Nenad Gavrić prvo je pojačanje Crvene zvezde u letnjem prelaznom roku, a njegovim stopama trebalo bi iz Kruševca da krene i Nikola Trujić, saznaje Blicsport.rs.\nTrener fudbalera Napretka iz Kruševca Milan Lešnjak rekao je da je cilj kluba u predstojećoj sezoni u Super ligi Srbije da bude među ekipama koje se nalaze u gornjem delu tabele.


Srđan Đurić: Rezoluciji 1244 nijednom rečju ne pominju odnos dve nezavisne države\nZvanični Beograd reagovao je povodom najava da bi posrednička trojka mogla da na narednoj rundi pregovora o Kosovu iznese konkretne ideje, među kojima i mogućnost da budući odnosi Srbije i Kosova budu inspirisani odnosima dve Nemačke po sporazumu iz 1972. godine.\nPortparol premijera Srđan Đurić izjavio je da rešenje budućeg uređenja Kosova ne može biti inspirisano tim modelom jer se u rezoluciji 1244 Saveta bezbednosti UN nijednom rečju ne pominju odnosi između dve nezavisne države. A portparol premijerove partije, Demokratske stranke Srbije Andreja Mladenović izjavio je da Srbija ne može prihvatiti bilo kakvu misiju Evropske unije na Kosovu koja nije rezultat rezolucije Saveta bezbednosti Ujedinjenih nacija.\nMeđutim, koordinator Foruma za etničke odnose Dušan Janjić smatra da je, ukoliko zvanični Beograd ne najavljuje blokadu pregovaračkog procesa, realno očekivati da pregovaračka trojka 10. decembra ima razrađeni papir o ponuđenih 14 tačaka koji može biti osnova za novu Rezoluciju Saveta bezbednosti :\n"Onda je moguće da rezolucija bude doneta u januaru, a da misija bude zamenjena u junu, rekao je Janjić ."\nGovoreći o bezbednosnoj situaiciji, ministar unutrašnjih poslova Dragan Jočić ocenio je da je :\n"Srbija pritisnuta i da je čudno da se pitanje u vezi sa Republikom Srpskom i BiH otvara istovremeno sa rešavanjem statusa Kosova."\nA načelnik Generalštaba Zdravko Ponoš i komandant KFOR-a Ksavier de Marnak saglasili su se da je bezbednosna situacija duž administrativne linije sa Kosovom pod kontrolom i izrazili uverenje da će se dosadašnji oblik saradnje zasnovan na međusobnom poverenju nastaviti i ubuduće.


Bogdanović: Moguće postići kompromisno rešenje\nMinistar za Kosovo i Metohiju Goran Bogdanović smatra da su dosadašnje tri runde pregovora između Beograda i Prištine pokazale da je moguće doći do kompromisnog rešenja koje bi moglo da zadovolji obe strane.\nBogdanović je rekao da bi tim kompromisnim rešenjem bili rešeni svakodnevni problemi ljudi na Kosovu i Metohiji, kao što su struja, telekomunikacije, sloboda kretanja i povratak. On je, gostujući na Televiziji ’Pink’, ocenio da su pregovori ohrabrujući ali teški, i da će biti dugotrajni, a da je svaka tema, koja je kandidovana, politička i vezana za status Kosova i Metohije. Uptan da li je pravi trenutak da šef pregovaračkog tima Beograda Borislav Stefanović ode u Prištinu i susretne se sa kosmetskim političarima, Bogdanović je odgovorio potvrdno - da je to dobar potez, kojim se pokazuje pragmatičnost i volja Srbije da je spremna na kompromis. Komentarišući vest da je misija EULEKS-a formirala posebnu radnu grupu za sever Kosova koja će se boriti protiv organizovanog kriminala, Bogdanović je rekao da kriminal postoji i na severu Kosovu i Metohije, ali ništa više i ništa manje nego u ostatku Kosova ili Srbije, izrazivši podršku suzbijanju svih vidova kriminala. ’Njihova strategija ili njihova misija ima apsolutnu podršku što se tiče suzbijanja kriminala, ne samo na severu Kosova i Metohije, nego na bilo kom delu teritorije Kosova i Metohije’, dodao je Bogdanović. Bogdanović je najavio da će se i ove godine nastaviti ulaganja u Kosovo i da se ravnomerno raspoređuju sredstva južno i severno od Ibra kako bi se obezbedili adekvatni putevi, kanalizacija, voda za piće, stanovi i najavio izgradnju obdaništa, škola i domova zdravlja.\n14.07.2020 Gračanica: Nove mere i najava kazni, a problem stari (1024)\n14.07.2020 Od sutra informacije o zaraženima na Kosovu u 15 časova (286)\n15.07.2020 Priština: Zaraženi pacijent napadnut zbog izlaska iz kuće (215)\n15.07.2020 U srpskim sredinama na Kosovu 37 novoobolelih (188)\nJul 2020 11 (217)


U oproštajnom pismu generalnom sekretaru UN Antoniju Guteresu požalio se potez Komšića. Naime, Dronjić je pre dva dana poslao oproštajno pismo Guteresu u kojem ga informiše da će svoju funkciju kao ambasador u UN prepustiti u ponedeljak 18. februara.\nPotom ukratko objašnjava kako je došlo do toga, naglašavajući da su Bošnjaci izabrali Željka Komšića. On optužuje Komšića da je izvršio odmazdu prema određenim kadrovima koje je smenio, tačnije 11 ambasadora i konzula, tvrdeći da je to uradio samo zato jer su Hrvati, prenosi Srpskainfo.\nTime je ambasador Dronjić, očito pored informisanja čelnika UN-a da napušta funkciju, a služeći se grbom i pečatom BiH, želeo reći i poneku rečenicu protiv člana Predsedništva, ali i Ustava i Izbornog zakona BiH.\nU zadnjem delu pisma Dronjić konstatuje da je imao verovatno jednu od najkraćih diplomatskih karijera u UN-u, jer je kao ambasador pri stalnoj misiji BiH u UN-u imenovan u septembru 2018.\nCvijanovićeva odlikovala Čen Bo Ordenom zastave Srpske sa zlatnim vencem\nCvijanović sa ambasadorom Srbije u BiH: Saradnja Srpske i Srbije na izuzetno visokom nivou\nStrankacaruje Klasika...ako nemas "ledja",dzaba ti svi drugi kvaliteti...